title: Roxus

text: Kun Warrant oli kiertueella Australiassa vuonna 1991, Roxus lämmitti heitä. Yhtyeen debyyttialbumi "Nightstreet" julkaistiin myös tuolloin. "Nightstreet" menestyi todella hyvin kotimaassa ja nousi sijalle 5. ARIA Charts -listalla. Single "Where Are You Now" sai paljon radiosoittoa ja oli yksi menestyneimmistä singleistä 1990-luvun alussa Australiassa. Roxas työskenteli yhtyeen parissa vielä muutaman vuoden, mutta sen jälkeen Roxus hajosi lopullisesti.


title: Arkadi Jemeljanov

text: Arkadi Petrovitš Jemeljanov (, 1884 Novgorodin kuvernementti – 11. elokuuta 1906 Suomenlinna) oli Venäjän keisarillisen armeijan luutnantti, joka vuonna 1906 oli yksi Viaporin kapinan johtajista yhdessä Sergei Tsionin ja Jevgeni Kohanskin kanssa.


title: Arkadi Jemeljanov

text: Jemeljanov oli Kohanskin tavoin valmistunut Pietarissa toimivasta Mihailovskin tykistöakatemiasta vuotta ennen Viaporin kapinaa ja aloittanut sen jälkeen palveluksen Suomenlinnan merilinnoituksessa. Hän johti Venäjän sosiaalidemokraattisen työväenpuolueen enemmistöryhmän eli bolševikkien Suomenlinnan merilinnoituksessa toiminutta salaista vallankumouksellista sotilasorganisaatiota. Ei ole kuitenkaan varmaa, oliko Jemeljanov itse puolueen jäsen.


title: Arkadi Jemeljanov

text: Viaporin kapinan aikana hän komensi Kuninkaansaaren kapinoivia rannikkotykistöyksikköjä ja haavoittui 1. elokuuta, kun tsaarille uskollisten laivastojoukkojen kranaatti osui saarella sijainneeseen ruutivarastoon. Jemeljanov vangittiin ja ammuttiin muutamaa päivää epäonnistuneen kapinayrityksen jälkeen yhdessä Jevgeni Kohanskin ja kuuden tykkimiehen kanssa. He olivat ensimmäiset Viaporin kapinan johdosta teloitetut.


title: Arkadi Jemeljanov

text: Kirjailija Elvira Willmanin vuonna 1917 kirjoittamassa näytelmässä "Vallankumouksen vyöryssä" on yhtenä henkilöhahmona Arkadi Jemeljanovin haamu. Willman kuului itse Viaporin kapinan tukijoihin ja oli yksi kapinallisten suomalaisista kontakteista.


title: Petri Koikkalainen

text: Petri Koikkalainen on yhteiskuntatieteiden tohtori ja Tieteentekijöiden liiton puheenjohtaja. Koikkalainen toimii yliopistolehtorina Lapin yliopistossa.


title: Petri Koikkalainen

text: Koikkalainen väitteli yhteiskuntatieteen tohtoriksi Lapin yliopistosta vuonna 2005 väitöskirjalla "The Life of Political Philosophy After its Death: History of an Argument Concerning the Possibility of a Theoretical Approach to Politics". Hänen muu akateeminen tuotantonsa koostuu artikkeleista ja toimitetuista kirjoista.


title: Petri Koikkalainen

text: Koikkalainen oli akatemiatutkijana Euroopan yliopistoinstituutissa 2011-2013.


title: Petri Koikkalainen

text: Koikkalainen on toiminut Tieteentekijöiden liiton puheenjohtajana vuodesta 2015 alkaen. Hänet on valittu vuoden 2018 loppuun kestävälle jatkokaudelle.


title: Jevgeni Kohanski

text: Jevgeni Lvovitš Kohanski (, 1886 – 11. elokuuta 1906) oli Venäjän keisarillisen armeijan luutnantti, joka vuonna 1906 oli yksi Viaporin kapinan johtajista yhdessä Sergei Tsionin ja Arkadi Jemeljanovin kanssa.


title: Jevgeni Kohanski

text: Kohanski oli Jemeljanovin tavoin valmistunut Pietarissa toimivasta Mihailovskin tykistöakatemiasta vuotta ennen Viaporin kapinaa ja aloittanut sen jälkeen palveluksen Suomenlinnan merilinnoituksessa. Molemmat kuuluivat Venäjän sosiaalidemokraattisen työväenpuolueen enemmistöryhmän eli bolševikkien Suomenlinnassa toimineeseen salaiseen vallankumoukselliseen sotilasorganisaatioon. Sen toimeenpanevan komitean johdossa oli Jemeljanov apulaisenaan Kohanski. Epäonnistuneen kapinayrityksen jälkeen heidät pidätettiin ja ammuttiin yhdessä kuuden tykkimiehen kanssa ensimmäisinä Viaporin kapinan johdosta teloitettuina.


title: Joikuja

text: Joikuja on saamelaisen Nils-Aslak Valkeapään esikoisalbumi vuodelta 1968.


title: The Game (albumi)

text: The Game on englantilaisen punk rock -yhtye Sham 69:n neljäs albumi vuodelta 1980.


title: The Game (albumi)

text: Kaikki kappaleet säv. Jimmy Pursey ja Dave Parsons ellei toisin mainita.


title: Maija Hakala

text: Maija Hakala (s. 30. huhtikuuta 1984 Hämeenlinna) on suomalainen maastohiihtäjä. Hän edustaa Hämeenlinnan Hiihtoseuraa.


title: Maija Hakala

text: Hakala teki ensiesiintymisensä maailmancupissa 1. joulukuuta 2007 Kuusamon perinteisen hiihtotavan sprintissä.


title: Maija Hakala

text: Hakala on sijoittunut SM-kilpailujen henkilökohtaisilla matkoilla 15 kertaa kymmenen parhaan joukkoon. Hämeenlinnan Hiihtoseuran joukkueessa hän on saavuttanut SM-kilpailuissa viestissä kultaa Jyväskylässä 2014, Rukalla 2015 ja Imatralla 2016 ja hopeaa Kontiolahdella 2013 sekä sprinttiviestissä pronssia Kontiolahdella 2013, Vantaalla 2014 ja Rukalla 2015.


title: Mauno Valkeinen

text: Mauno Valkeinen (12. tammikuuta 1930 Jämsänkoski – 25. helmikuuta 2015 Helsinki) oli suomalainen kultaseppä ja kilpauimari. Hän osallistui Helsingin olympialaisiin 1952 sadan metrin vapaauinnissa ja viestijoukkueessa. Hänellä oli hallussaan Suomen-mestaruuksia ja -ennätyksiä.


title: Mauno Valkeinen

text: Valkeinen työskenteli Westerback-yhtiössä, mutta yrityksen siirryttyä Hämeenlinnaan hän perusti Helsinkiin oman yrityksen. Hän teki television lottopalloista täsmälleen samanpainoiset, ja hänen työhönsä kuului muun muassa artistien kulta-, timantti- ja platinalevyt.


title: Volunteer (albumi)

text: Volunteer on englantilaisen punk rock -yhtye Sham 69:n albumi vuodelta 1988.


title: Volunteer (albumi)

text: Kaikki kappaleet säv. Jimmy Pursey ja Dave Parsons.


title: Westerback

text: Westerback tarkoittaa seuraavia:


title: Wishbone Ash (albumi)

text: Wishbone Ash on englantilaisen Wishbone Ash -yhtyeen esikoisalbumi vuodelta 1970.


title: Wishbone Ash (albumi)

text: Kaikki kappaleet säv. Martin Turner, Steve Upton, Ted Turner ja Andy Powell.


title: Cornelis

text: Cornelis on vuonna 2010 ensi-iltansa saanut Amir Chamdinin ohjaama elämäkertaelokuva laulelmanikkari ja laulaja Cornelis Vreeswijkistä.


title: Cornelis

text: Elokuvan pääosan esittäjä on norjalainen rockyhtye Turbonegron laulajana tunnettu Hans Erik Dyvik Husby (tunnettu paremmin taiteilijanimellä Hank Von Helvete).


title: Pilgrimage

text: Pilgrimage on englantilaisen Wishbone Ash -yhtyeen albumi vuodelta 1971.


title: Pilgrimage

text: Kaikki kappaleet säv. Martin Turner, Steve Upton, Ted Turner ja Andy Powell ellei toisin mainita.


title: Argus (albumi)

text: Argus on englantilaisen Wishbone Ash -yhtyeen albumi vuodelta 1972.


title: Argus (albumi)

text:
Kaikki kappaleet säv. Martin Turner, Steve Upton, Ted Turner ja Andy Powell.
Kaikki kappaleet nauhoitettu BBC:n konsertissa vuonna 1972.


title: Spartacus (vuoden 1913 elokuva)

text: Spartacus eli Gladiaattorien vapaustaistelu (; rinnakkaisnimeltään "Il gladiatore della Tracia", ”Traakian gladiaattori”) on vuonna 1913 valmistunut italialainen mykkäelokuva. Rooman valtakunnassa vuosina 73–71 eaa. tapahtuneesta Spartacuksen orjakapinasta kertovan elokuvan on tuottanut Ernesto Maria Pasquali ja ohjannut Enrico Vidali. Sen pääosaa esittää Mario Guaita-Ausonia. "Spartacus" oli yksi ensimmäisistä voimamiesten tähdittämistä historiallisista elokuvista ja suuri kansainvälinen menestys.


title: Spartacus (vuoden 1913 elokuva)

text: Konsuli Marcus Licinius Crassus palaa Traakian-sotaretkeltään Roomaan. Hänen voitonkulkueessaan ovat traakialaisten vangittu päällikkö Spartacus, tämän sisar Idamis ja jälkimmäisen sulhanen Armoricus. Crassus antaa Idamisin tyttärensä Emilian palvelijaksi ja tekee Spartacuksesta gladiaattorin. Emilia rakastuu Spartacukseen, joka voittaa taistelussa gladiaattorien päällikön Noricuksen. Mustasukkainen Noricus jää hautomaan kostoa.


title: Spartacus (vuoden 1913 elokuva)

text: Crassuksen juhlissa Spartacus ja Armoricus komennetaan taistelemaan keskenään. Spartacus kieltäytyy ja nostattaa gladiaattorit kapinaan. Vuorille vetäytyneet kapinalliset laskeutuvat alas jyrkänteeltä, yllättävät roomalaiset ja vangitsevat Crassuksen. Emilia rukoilee Spartacusta säästämään isänsä hengen. Kapinalliset tekevät rauhan roomalaisten kanssa ja orjat vapautetaan, mutta Spartacus ja isänmaallinen Emilia riitautuvat.


title: Spartacus (vuoden 1913 elokuva)

text: Kostonhimoinen Noricus murhauttaa Crassuksen, lavastaa Spartacuksen syylliseksi ja vangitsee juonestaan vihin saaneen Idamisin. Senaatti tuomitsee Spartacuksen heitettäväksi sirkuksen pedoille. Vangittu Spartacus kuulee Idamisin avunpyynnön, murtautuu ulos sellistään ja vapauttaa sisarensa. Idamis kertoo Noricuksen juonesta Emilialle, joka ryntää vakuuttamaan senaattorit Spartacuksen syyttömyydestä.


title: Spartacus (vuoden 1913 elokuva)

text: Elokuvan italialaisessa juoniselostuksessa Emilia löytää rakastettunsa raadellun ruumiin sirkuksen areenalta. Englanninkielisessä selostuksessa syyttömäksi todistettu Spartacus säästyy leijonilta ja heittää Noricuksen petojen raadeltavaksi.


title: Spartacus (vuoden 1913 elokuva)

text: Enrico Vidalin torinolaiselle Ernesto Maria Pasqualin tuotantoyhtiölle ohjaama "Spartacus" on vuonna 1909 valmistuneen samannimisen lyhytelokuvan jälkeen järjestyksessä toinen Spartacus-filmatisointi. Se on Enrico Guazzonin "Quo vadisin" (1913) ja Giovanni Pastronen "Cabirian" (1914) ohella yksi ensimmäisistä historiallisista suurelokuvista. Varieteeteattereissa lihaksiaan esitelleen Mario Guaita-Ausonian näyttelemä Spartacus on Bruto Castellanin Ursuksen ja Bartolomeo Paganon Macisten lisäksi italialaisen elokuvan varhaisin voimamiessankari.


title: Spartacus (vuoden 1913 elokuva)

text:
Elokuvan lehdistömateriaalin mukaan se perustuu 1700-luvun ranskalaisiin tragedioihin. Todellisuudessa tarinan päälähde on Garibaldin johtamiin Italian yhdistymistaisteluihin osallistuneen Raffaello Giovagnolin suosittu historiallinen romaani "Spartakus" (1874). Noricuksen hahmo on lainattu Bernard Joseph Saurinin näytelmästä "Spartacus" (1760, esitetty uudelleen Ranskan vallankumouksen aikaan 1792). Giovagnolin romaanin tavoin elokuvan sanoma on voimakkaan nationalistinen. Sen päähenkilö on suuri kansan- ja sotilasjohtaja, joka kuvataan enemmän poliittisen yhtenäisyyden luojana kuin alistettujen yhteiskuntaluokkien puolustajana. Kamera kohdistuu jatkuvasti sankarin puolialastomaan vartaloon ja jännittyneisiin lihaksiin ja luo samalla mallia myöhemmille elokuvien voimamiehille.
"Spartacus" oli suuri kansainvälinen yleisö- ja arvostelumenestys sekä pääosaa esittävän Mario Guaita-Ausonian läpimurtoelokuva. Aikalaiskritiikki kiitti sitä jännittävästä tarinasta, suurista joukkokohtauksista sekä historiallisesti autenttisesta lavastuksesta. Arvosteluissa kiinnitettiin erityistä huomiota Guaita-Ausonian kasvonpiirteisiin, vartaloon ja lihaksiin, jotka mainoslauseen mukaan tekivät hänestä ”muinaisen gladiaattorin harvinaislaatuisen prototyypin” (sic).


title: Spartacus (vuoden 1913 elokuva)

text: Elokuva oli yksi George Kleinen Yhdysvaltoihin maahantuomista italialaista spektaakkeleista. Kleine osallistui myös niiden rahoitukseen ja mahdollisesti tilasi omaan versioonsa alkuperäisestä poikkeavan onnellisen lopun. Yhdysvalloissa elokuvaan tehtiin Modest Altschulerin viisikymmenhenkiselle sinfoniaorkesterille sovittama musiikki, jota kuvattiin ”suurenmoisimmaksi säestykseksi mitä millään elokuvalla on koskaan ollut”. "Spartacuksen" menestys sai Kleinen rahoittamaan myös Guaita-Ausonian seuraavaa elokuvaa "Salambòa" (1914).


title: Spartacus (vuoden 1913 elokuva)

text: Suomessa "Spartacusta" esitettiin yksinoikeudella helsinkiläisessä Eldorado-teatterissa maalis-huhtikuussa 1914. "Uudessa Suomettaressa" julkaistun mainoksen mukaan tämä ”elävienkuvientaiteen huippuluoma, jota tuskin milloinkaan tullaan voittamaan” on ”täynnä liikuttavaa murhetta ja tärisyttäviä kohtauksia sekä lumoavaa kauneutta”. Kahden tunnin pituudestaan huolimatta elokuvaa ei poikkeuksellisesti ollut jaettu kahdelle eri viikolle, vaan ”suurenmoisuutensa takia” se näytettiin yhteen menoon.


title: Spartacus (vuoden 1913 elokuva)

text: "Spartacuksesta" on aiemmin tunnettu vain George Kleinen kokoelmaan kuuluva heikkotasoinen amerikkalainen kopio, joka on saatavilla myös DVD:llä. Brasilian elokuva-arkistosta on sittemmin löydetty portugalinkielisillä väliteksteillä varustettu erinomainen nitraattikopio, joka on restauroitu Bolognan elokuva-arkistossa vuonna 2013. Restauroitu versio on värjätty ja sävytetty.


title: Wishbone Four

text: Wishbone Four on englantilaisen Wishbone Ash -yhtyeen albumi vuodelta 1973.


title: Wishbone Four

text: Kaikki kappaleet säv. Wishbone Ash.


title: Venäjän Grand Prix 2015

text: Venäjän Grand Prix 2015 (virallisesti 2015 Formula 1 Russian Grand Prix, ) oli Formula 1 -kauden 2015 15. osakilpailu. Kilpailu ajettiin 11. lokakuuta Hermann Tilken suunnittelemalla Sotšin katuradalla.


title: Venäjän Grand Prix 2015

text: Singaporen- ja Japanin osakilpailuissa sivussa ollut Roberto Merhi palasi Manorin rattiin korvaamaan Alexander Rossia, joka kilpaili samana viikonloppuna GP2 -sarjassa, eikä voinut näin ollen osallistua Formula 1 -viikonloppuun. Fernando Alonsolle kyseessä oli uran 250:s GP.


title: Venäjän Grand Prix 2015

text: Perjantain ensimmäiset vapaat harjoitukset viivästyi puolella tunnilla, koska radalle oli vuotanut dieselöljyä vanhanaikaisesta radanpuhdistusautosta. Dieselvuoto oli tapahtunut jo torstai-iltana joka huomattiin vasta puolitoista tuntia ennen harjoitusten alkua.


title: Venäjän Grand Prix 2015

text: Perjantain toisissa vapaissa harjoituksessa sade pilasi harjoittelun, ja ainoastaan kahdeksan kuljettajaa ajoi kierrosajan.


title: Venäjän Grand Prix 2015

text: Lauantain kolmansissa vapaissa harjoituksissa Toro Rosson Carlos Sainz törmäsi seinään ja sessio keskeytyi, kun aikaa oli noin puolet vielä jäljellä. Kolmatta harjoitusta ei enää jatkettu. Sainz kiidätettiin paikalliseen sairaalaan helikopterilla. Sainz selvisi kolaristaan ilman vammoja. Sainzin ulosajosta rikkoutunut ratavalli jouduttiin korjaamaan, jonka johdosta seuraavana vuorossa ollut GP3 -luokan kilpailu peruttiin ja siirrettiin sunnuntaiaamulle.


title: Venäjän Grand Prix 2015

text: Paalupaikalle toista kertaa perättäin ajoi Mercedeksen Nico Rosberg. Toiseen lähtöruutuun ajoi Rosbergin tallikaveri Lewis Hamilton, kolmanneksi Williamsin Valtteri Bottas, neljänneksi Ferrarin Sebastian Vettel ja viidenneksi Kimi Räikkönen. Felipe Massa epäonnistui aika-ajoissa ja jäi 15:nneksi.


title: Venäjän Grand Prix 2015

text: Carlos Sainz ei osallistunut aika-ajoon harjoituksissa sattuneen kolarin vuoksi.Carlos Sainz sai luvan osallistua kilpailuun rajun ulosajonsa jälkeen. Hän lähti matkaan viimeisestä lähtöruudusta. Toiseksi viimeisestä lähtöruudusta kilpailuun lähti lähtöruuturangaistuksen saanut Fernando Alonso. Niin ikään lähtöruuturangaistuksen saanut Manorin Roberto Merhi kolmanneksi viimeisestä lähtöruudusta, joka tarkoitti sitä, että espanjalaiskolmikko täytti kolme viimeisintä lähtöruutua. Startissa Nico Rosberg onnistui pitämään kärkipaikkansa. Viidennestä lähtöruudusta lähtenyt Kimi Räikkönen ohitti Sebastian Vettelin ja Valtteri Bottaksen nousten kolmanneksi, Lewis Hamiltonin kantaan. Radan toisessa mutkassa Nico Hülkenberg spinnasi ja häneen törmäsi ensiksi Max Verstappen, joka pyörähti. Marcus Ericsson ei onnistunut väistämään Hülkenbergiä, vaan törmäsi saksalaiseen ja molemmat joutuivat keskeyttämään kilpailun. Verstappen pääsi jatkamaan kilpailuaan rengasrikon siivittämänä. Turva-auto tuli radalle avauskierroksella.


title: Venäjän Grand Prix 2015

text: Turva-auton poistuttua radalta Valtteri Bottas ohitti Kimi Räikkösen nousten kilpailussa kolmanneksi. Kierroksella 7 kärkipaikalla ajanut Nico Rosberg ajoi radan toisen mutkan pitkäksi, jolloin tallikaveri Lewis Hamilton pääsi livahtamaan Rosbergin ohitse. Rosberg keskeytti kilpailun samalla kierroksella ajettuaan varikolle, syynä keskeytykseen oli kaasupolkimen hajoaminen. Kierroksella 11 alkukahinoissakin siipeensä saanut Romain Grosjean pyörähti mutkassa kolme ulos. Turva-auto tuli uudestaan radalle. Grosjean ei loukkaantunut ulosajossa. Turva-auton perässä muun muassa Force Indian Sergio Pérez ja Red Bullin Daniel Ricciardo tulivat tekemään pakollisen varikkopysähdyksensä. Turva-auton poistuttua kierroksella 16 kilpailu jatkui ja Sebastian Vettel onnistui ohittamaan tallikaverinsa Kimi Räikkösen kakkosmutkassa. Räikkönen ajoi mutkan pitkäksi päästäen Vettelin pian ohitseen.


title: Venäjän Grand Prix 2015

text: Kärkikuljettajista ensimmäisenä varikolle saapui Valtteri Bottas, jonka varikkopysähdys kesti 3,4 sekuntia. Bottas palasi radalle sijalle 11, joutuen ruuhkaan. Muutaman kierroksen myöhemmin Ferrarin Sebastian Vettel tuli varikolle, ja onnistui varikkopysähdysten yhteydessä ohittaamaan Bottaksen. Seuraavalla kierroksella Kimi Räikkönen tuli varikolle. Räikkönen ei aivan onnistunut ohittamaan Bottasta, mutta oli jo iskuetäisyydellä. Seuraavalla kierroksella kilpailun kärkimies, Lewis Hamilton tuli varikolle palaten ylivoimaiseen johtoon. Kärjen järjestys oli Hamilton, Vettel, Pérez, Ricciardo, Bottas, Räikkönen. Valtteri Bottas yritti ohittaa Daniel Ricciardon, mutta ei onnistunut, samassa Räikkönen ohitti Bottaksen sisäkautta mutkassa neljä. Bottas kuitenkin kuittasi sijoituksen takaisin seuraavassa kiihdytyksessä ja Räikkönen yritti seuraavassa mutkassa uudelleen ohitusta, mutta ohitusyritys ei onnistunut. Bottas onnistui 7 kierrosta ennen maalia ohittamaan Daniel Ricciardon. Kierrosta myöhemmin Kimi Räikkönen yritti samaa, mutta ajoi mutkan 2 pitkäksi, joutuen päästämään Ricciardon takaisin ohitseen. Kaksi kierrosta myöhemmin ohitus viimein onnistui.


title: Venäjän Grand Prix 2015

text: Kierroksella 45 sijalla 9 ajaneen Carlos Sainzin jarrut pettivät ja espanjalainen pyörähti perä edellä seinään, päästen kuitenkin jatkamaan matkaansa. Sainz keskeytti pari mutkaa myöhemmin kilpailunsa. Sainz oli saanut jo aiemmin kilpailussa 5 sekunnin aikarangaistuksen varikon sisääntuloviivan ylittämisestä. Pari kierrosta myöhemmin kuudennella sijalla ajanut Daniel Ricciardo keskeytti kilpailun ripustusten hajottua. Toiseksi viimeisellä kierroksella Valtteri Bottas ohitti Sergio Pérezin ja myös Kimi Räikkönen ohitti meksikolaisen. Viimeisellä kierroksella Räikkönen yritti ohitusta Valtteri Bottaksesta mutkassa 4, törmäten kuitenkin maanmieheensä. Bottas liukui ratareunuksiin ja joutui keskeyttämään kilpailun. Räikkönen onnistui jatkamaan matkaansa ajaen maaliin sijalla viisi. Tuomaristo kuitenkin langetti hänelle kilpailun jälkeen 30 sekunnin aikarangaistuksen kolarin aiheuttamisesta ja Räikkönen putosi kahdeksanneksi, minkä ansiosta Mercedes varmisti toisen peräkkäisen valmistajien maailmanmestaruutensa.


title: Venäjän Grand Prix 2015

text: Kilpailun voittoon ajoi edellisen vuoden tapaan Lewis Hamilton. Toiseksi sijoittui Ferrarin Sebastian Vettel, joka ajoi myös kilpailun nopeimman kierrosajan. Kolmanneksi ajoi Force Indian Sergio Pérez. Neljänneksi nousi Felipe Massa ja viidenneksi kotiyleisön edessä ajoi Daniil Kvjat. Felipe Nasr oli kuudes, Pastor Maldonado seitsemäs, Kimi Räikkönen kahdeksas, Jenson Button yhdeksäs ja Fernando Alonso kymmenes. Alonso sai kilpailun jälkeen viiden sekunnin aikarangaistuksen rataviivojen liiallisesta ylittämisestä ja tippui yhdenneksitoista. Max Verstappen sijoittui lopulta kymmenenneksi. Bottas sai sijoituksen, ollen kahdestoista.


title: Axel

text: Axel on alun perin Tanskassa keskiajalla käyttöön tullut miehen etunimi, joka on syntynyt muunnoksena heprealaisesta nimestä Absalom. Nykyisin nimi on käytössä muissakin pohjoismaissa sekä Saksassa. Axel esiintyy myös sukunimenä.


title: Axel

text: Suomessa nimi Axel on Väestörekisterikeskuksen tietojen mukaan annettu vuoden 2009 loppuun mennessä 5754 henkilölle. Nimestä käytössä myös suomalaisesttu muoto Akseli. Axelin nimipäivä on suomenruotsalaisen kalenterin mukaan 23. maaliskuuta, joka suomenkielisen kalenterin mukaan on Akselin nimipäivä.


title: There’s the Rub

text: There's the Rub on englantilaisen Wishbone Ash -yhtyeen albumi vuodelta 1974.


title: There’s the Rub

text: Kaikki kappaleet säv. Wishbone Ash.


title: Kalsiumsyanidi

text: Kalsiumsyanidi (Ca(CN)) on kalsium- ja syanidi-ionien muodostama epäorgaaninen ioniyhdiste. Yhdistettä käytetään jalometallien metallurgiassa ja tuholaismyrkkynä hyönteisten ja jyrsijöiden hävittämiseen.


title: Kalsiumsyanidi

text: Puhtaana kalsiumsyanidi on valkoista kiteistä ainetta, mutta epäpuhtauksien vuoksi kaupallinen tuote on väriltään harmahtavaa. Kalsiumsyanidi reagoi veden kanssa muodostaen vetysyanidia, joka voi muodostaa ruskean tai mustan polymeerin. Vetysyanidia muodostuu myös, kun yhdiste reagoi happoliuosten kanssa tai kuumennettaessa. Lisäksi yhdiste reagoi muiden syanidien tavoin rikin kanssa muodostaen tiosyanaatteja ja rautasuolojen kanssa ferrosyanideksi.


title: Kalsiumsyanidi

text: Muiden syanidien tavoin kalsiumsyanidi vapauttaa helposti vetysyanidia ja on sen vuoksi hyvin myrkyllistä. Aineelle altistumisesta voi seurata huonovointisuutta, hengityksen vaikeutuminen, heikkous ja tajuttomuus. Kalsiumsyanidille altistuminen voi johtaa jopa kuolemaan.


title: Kalsiumsyanidi

text: Kalsiumsyanidia voidaan valmistaa neutraloimalla vetysyanidia kalsiumhydroksidilla, mutta teollisesti sitä valmistetaan pääasiassa kalsiumkarbidista. Kalsiumkarbidia kuumennetaan sähköisessä uunissa typen läsnä ollessa, jolloin muodostuu kalsiumsyanamidia. Kalsiumsyanamidi muuttuu kalsiumsyanidiksi hiilen ja natriumkloridin läsnä ollessa 1 000 °C:n lämpötilassa.


title: Kalsiumsyanidi

text: Kalsiumsyanidin tärkein käyttökohde on kullan ja hopean metallurgiassa jalometallien erottaminen malmeistaan kalsiumsyanidin avulla. Yhdistettä voidaan myös käyttää hyönteis- ja jyrsijämyrkkynä suljetuissa tiloissa, koska kosteassa ilmassa siitä vapautuu myrkyllistä vetysyanidia. Kalsiumsyanidia on käytetty myös raudan karkaisuun ja ammoniumsyanidin ja syanamidin valmistamiseen.


title: Locked In

text: Locked In on englantilaisen Wishbone Ash -yhtyeen albumi vuodelta 1976.


title: Locked In

text: Kaikki kappaleet säv. Wishbone Ash jollei erikseen mainita.


title: Don Carlos (täsmennyssivu)

text: Don Carlos voi tarkoittaa ainakin seuraavia:


title: Vladimir Laiming

text: Vladimir Aleksandrovitš von Laiming (, 19. heinäkuuta 1854 – 1920) oli venäläinen tykistönkenraali, joka vuosina 1905–1913 toimi Suomenlinnan eli silloisen Viaporin merilinnoituksen komentajana. Hän oli sen päällikkönä myös heinä–elokuun vaihteessa 1906 tapahtuneen Viaporin kapinan aikana.


title: Vladimir Laiming

text: Laiming kuului Pihkovan alueelta kotoisin olleeseen aateliseen upseerisukuun, joka alkujaan oli Latviasta. Hänen isänsä oli majuri A. I. Laiming ja veli jalkaväenkenraali P. A. Laiming. Valmistuttuaan toisesta Konstantinovskin sotaopistosta Pietarista vuonna 1871, Laiming osallistui Turkin sotaan 1877–1878 ja palveli sen jälkeen Varsovassa vuoteen 1901 saakka. Hän toimi vuosina 1901–1905 Osowiecin linnoituksen päällikkönä. Hän yleni vuonna 1903 tykistön kenraalimajuriksi. Marraskuussa 1905 Laiming nimitettiin Viaporin merilinnoituksen vt. komentajaksi ja joulukuussa vakinaiseksi komentajaksi. Viaporin kapinan on sanottu saaneen osin alkunsa Laimingin päätöksestä peruuttaa edeltäjänsä Nestor Kaigorodovin hieman ennen erottamistaan miehistölle lupaamat parannukset. Laiming tukahdutti kapinan yhdessä Viaporin jalkaväen komentajan eversti Rajevskin kanssa. Vuosina 1913–1915 Laiming toimi Brestin linnoituksen päällikkönä. Tykistökenraaliksi Laiming ylennettiin 1914.


title: Sähköpiano (kirja)

text: Sähköpiano () on Kurt Vonnegutin romaani, joka ilmestyi vuonna 1952. Romaani oli Vonnegutin ensimmäinen. Aarne T. K. Lahtisen suomennos ilmestyi vuonna 1981 Tammen kustantamana osana Keltainen kirjasto -sarjaa.


title: Sähköpiano (kirja)

text: Teos on satiirinen dystopiakuvaus.


title: Euroopan keskuspankin pääkonttori

text: Euroopan keskuspankin pääkonttori on rakennuskompleksi Ostendin kaupunginosassa Frankfurt am Mainissa Saksassa. Kompleksiin kuuluvat tukkutori Großmarkthalle, uusi 185/165 metriä korkea kaksoispilvenpiirtäjä ja matala rakennus, joka yhdistää tornit. Euroopan keskuspankilla oli ennen uuden pääkonttorin valmistumista toimitiloja Eurotowerissa ja kolmessa muussa tornitalossa (Eurotheumissa, Japan Centerissä ja osoitteessa Neue Mainzer Straße 32-36) Frankfurtin keskustassa.


title: Euroopan keskuspankin pääkonttori

text: 1,3 miljardia euroa maksaneen pääkonttorin avaaminen 18. maaliskuuta 2015 aiheutti mellakointia Frankfurtissa.


title: Tanskan europarlamenttivaalit 2009

text: Tanskan europarlamenttivaalit 2009 järjestettiin 7. kesäkuuta 2009. Euroopan parlamenttiin valittiin Tanskasta 13 jäsentä, mikä oli yksi vähemmän kuin aikaisemmin.


title: Timo Malmi (toimittaja)

text: Timo Malmi on suomalainen toimittaja. Hän on Peter von Baghin kuoleman jälkeen Sodankylän elokuvajuhlien johtaja ja toiminut jo aiemmin Baghin rinnalla juhlien ohjelmistosuunnittelijana. Lisäksi hän on vetänyt yli 45 vuotta elokuvakerhoa Järvenpäässä ja vastaa siellä Kunnankinon ohjelmistosta. Hän on kirjoittanut runsaat 35 vuotta arvosteluja Ilta-Sanomiin ja on Filmihullu-lehden toimitussihteeri.


title: Liesl Yamaguchi

text: Liesl Mariejensen Yamaguchi (s. 27. helmikuuta 1984 Santa Monica, Kalifornia, Yhdysvallat) on yhdysvaltalainen kirjallisuustieteilijä, käännöstieteen opettaja ja kääntäjä. Yamaguchi käänsi uudelleen englanniksi suomalaisen kirjailijan Väinö Linnan vuonna 1954 ilmestyneen romaanin "Tuntematon sotilas". Käännös "Unknown Soldiers" ilmestyi huhtikuussa 2015 brittiläisen Penguin Books-kustantamon "Penguin Classics" -sarjassa.


title: Liesl Yamaguchi

text: Yamaguchi on opiskellut yleistä kielitiedettä ja suomen kieltä Yhdysvalloissa ja Suomessa ja on tohtoriopiskelija Princetonin yliopistossa Yhdysvalloissa. Vuonna 2015 hän työskenteli käännöstieteen opettajana Tampereen yliopistossa Suomessa ja vierailevana tohtoritutkijana École normale supérieure'ssa Pariisissa Ranskassa. Aiemmin hän on toiminut muun muassa Yhdysvaltain Suomen suurlähettilään Barbara Barrettin avustajana Helsingissä vuosina 2008–2009.


title: Sari Moisanen

text: Sari Moisanen (s. 4. tammikuuta 1980) on suomalainen poliitikko. Hän on Kemin kaupunginvaltuutettu ja kaupunginhallituksen puheenjohtaja. Hän toimii Vasemmistoliiton toisena varapuheenjohtajana. Moisanen on koulutukseltaan insinööri.


title: Sari Moisanen

text: Moisanen oli ehdolla vuoden 2011 eduskuntavaaleissa, jolloin hän sai 4 578 ääntä ja jäi varakansanedustajaksi. Hän on ehdolla eduskuntavaaleissa 2015.


title: Still Magic

text: Still Magic on englantilaisen laulaja-lauluntekijä ja pianisti (Peter) Skellernin studioalbumi vuodelta 1980.


title: Still Magic

text: Skellern on itse tuottanut levyn Pendulum Recordsille. Vastaava tuottaja on Johnny Stirling ja äänittäjä Steve James. Äänitys (R. G. Jones Studios) ja miksaus (Trident Studios) on tehty Englannissa aikavälillä 5. elokuuta – 24. syyskuuta 1980. Remiksaus on tehty Maison Rouge -studioilla.


title: Still Magic

text: LP-levyn (Mercury 6359 036) lisäksi äänite on ilmestynyt C-kasettina (7150 036). Markkinoinnista on huolehtinut Phonogram.


title: Still Magic

text: Albumin kansikuvan on tehnyt Chris Moore Pendulumin idean perusteella. Taiteellinen johtaja ja suunnittelija on ollut Alan Schmidt. LP-levyn takakannessa olevan valokuvan Skellernistä on ottanut Paddy Eckersley.


title: Still Magic

text: Peter Skellern on sovittanut kaikki kappaleet. Orkesterisovituksissa häntä on avustanut Andrew Pryce Jackman.


title: Oma Aika

text: Oma Aika on Fokus Media -kustantamon aikakauslehti, joka on suunnattu yli 50-vuotiaille lukijoille, sekä miehille että naisille. Lehti on ilmestynyt maaliskuusta 2013 lähtien kerran kuukaudessa.


title: Oma Aika

text: Oman Ajan päätoimittaja on Anna-Liisa Hämäläinen, joka toimi aiemmin saman kustantamon Koti ja keittiö -lehden päätoimittajana vuosina 1997–2012. Oma Aika pyrkii erottumaan kilpailijoistaan, kuten Sanoma Magazines Finlandin ET-lehdestä ja Otavamedian Vivasta muun muassa tarjoamalla luettavaa molemmille sukupuolille ja kertomalla myös työelämästä eläkevuosien ohella.


title: Oma Aika

text: Syksyllä 2017 Aller Media myi lehden Fokus Medialle. Lehden kustannus siirtyi Fokus Medialle vuoden 2018 alussa.


title: Camaiore

text: Camaiore on kunta Italiassa Toscanan alueella olevassa Luccan maakunnassa. Se sijaitsee Tyrrhenanmeren rannalla ja kuuluu Versiliaan. Rannikolla sijaitsee kunnan väekkäin kylä Lido di Camaiore. Lidon ranta on yli neljä kilometriä pitkä, ja se on yksi Italian suosituimmista rantakohteista. Sisämaassa olevilla kukkuloilla olevat kylät ja lähellä sijaitsevat Apuaaniset Alpit ovat myös suosittuja retkikohteita.


title: Viva (lehti)

text: Viva on Otavamedian julkaisema aikakauslehti, joka on suunnattu yli 55-vuotiaille naisille. Lehti on ilmestynyt kuukausittain vuodesta 2005 lähtien. Lehden tärkeimmät kilpailijat ovat Sanoma Magazines -yhtiön "ET-lehti" ja Allerin julkaisema "Oma Aika".


title: Viva (lehti)

text: Lehden aihealueita ovat muoti, kauneuden- ja terveydenhoito, kulttuuri, matkailu, asuminen ja raha-asiat.


title: Viva (lehti)

text: Vivan päätoimittajana on vuodesta 2018 lähtien toiminut Erkki Meriluoto. Vuoteen 2010 asti päätoimittajana oli Kaisa Peutere ja sen jälkeen "Apu"-lehden entinen toimituspäällikkö Riitta Lehtimäki, jonka jälkeen päätoimittajaksi tuli Tarja Hurme.


title: Handley Page V/1500

text: Handley Page V/1500 on brittiläinen raskas kaksitasoinen pommikone. Alun perin se oli yökäyttöön suunniteltu tyyppi eli yöpommittaja. Itse asiassa H.P. V/1500 oli kaikkein ensimmäisin Britannian käyttämistä raskaista nelimoottorisista pommituskoneista, joista Britannia tulikin kuuluksi Toisen maailmansodan aikakaudella - sekä sen jälkeen myöhemminkin, kuten V-pommittajillaan Kylmän sodan aikakaudella. Konetta käytti Britannian Kuninkaalliset ilmavoimat eli RAF. Käytännössä kone valmistui liian myöhään, ehtiäkseen osallistumaan Ensimmäiseen maailmansotaan. Sen ensilento koitti toukokuussa 1918. Koneita valmistettiin vain varsin vähäisessä määrin, 63 koneyksilöä. Niitä ei muunnettu siviilikäyttöön soveltuviksi juurikaan.


title: Handley Page V/1500

text: Pommikone kykeni 2 090 km toimintamatkaan eli 17 tunnin lentokestoisuuteen. Aseistuksena olivat 3 × 7,7 mm Lewis-konekiväärit omissa erillisampumoissaan (keula, runko, perä) ja enintään 3 400 kg pommeja, joista osa koneen sisäisesti. Huippunopeus oli 159 km/h. Lakikorkeus oli 3 350 metriä. Rolls-Royce Eagle VIII -moottorien teho oli 375 hv kukin (280 kW), moottorit olivat nestejäähdytteisiä V12-moottoreita. Koneen moottorijärjestely oli "push-pull"-tyyppinen, siinä oli kaksi moottoriparia joissa oli veto-työntö.


title: Cascina

text: Cascina on kunta Italiassa Toscanan alueella olevassa Pisan maakunnassa. Se sijaitsee Pisan ja Firenzen välisen tien varrella. Cascina on vuosisatojen saatossa hyötynyt taloudellisesti sijainnistaan, mutta myös joutunut kokemaan kovia. Vuonna 1364 kaupungissa käytiin Cascinan taistelu, jossa Pisan ja Firenzen tasavaltojen joukot ottivat yhteen. Taistelu on kuvattu kahteen kuuluisaan tauluun, jotka maalasivat Michelangelo ja Giorgio Vasari. Cascina on tunnettu puusepänteollisuudestaan.


title: Luettelo yrityksistä

text: Katso:


title: Eino Halonen (rahoitusneuvos)

text: Eino Halonen (s. 30. elokuuta 1949 Viitasaari) on suomalainen pankki- ja vakuutusalalla työskennellyt toimitusjohtaja ja rahoitusneuvos.


title: Eino Halonen (rahoitusneuvos)

text: Halonen valmistui ekonomiksi Helsingin Kauppakorkeakoulusta 1974. Hän oli Kansallis-Osake-Pankin palveluksessa vuodesta 1971 alkaen. Halonen oli aluksi muun muassa yritystutkijana ja konttorinjohtajana Viitasaarella ja Oulussa. Myöhemmin hän siirtyi ylempiin johtotehtäviin ja oli mukana kun STS-Pankki liitettiin 1992 Kansallis-Osake-Pankkiin ja samoin silloin kun Suomen Säästöpankki (SSP) jaettiin neljän pankin kesken syksyllä 1993. Vuonna 1998 Halonen siirtyi Merita-Nordbankenin varatoimitusjohtajan paikalta Henki-Pohjolan toimitusjohtajaksi ja oli tässä tehtävässä vuoteen 2000 saakka. Hän oli sitten Keskinäisen Henkivakuutusyhtiön Suomen (Suomi-yhtiö) varatoimitusjohtajana tammikuusta 2000 alkaen ja toimitusjohtajana heinäkuun alusta 2000 alkaen.


title: Eino Halonen (rahoitusneuvos)

text: Eino Halonen sai 2007 ensimmäisenä uuden rahoitusneuvoksen arvonimen. Halonen jäi eläkkeelle vuoden 2008 alusta lukien ja hänen seuraajakseen tuli yhtiön varatoimitusjohtaja Markku Vesterinen.


title: Goldstonen raportti

text: Goldstonen raportti () on YK:n ihmisoikeusneuvoston aloitteesta tehty raportti, joka käsittelee kansainvälisen oikeuden rikkomuksia ja ihmisoikeusrikoksia Gazan konfliktin 2008–2009 aikana. Raportti julkaistiin syyskuussa 2009. Raportin laatinutta työryhmää johti eteläafrikkalainen juristi Richard Goldstone. Työryhmä totesi konfliktin osapuolten, Israelin puolustusvoimien ja palestiinalaisten militanttien, syyllistyneen sotarikoksiin ja mahdollisesti ihmisoikeusrikoksiin, mutta Israelin toimet olivat vakavampia ja laajempia kuin palestiinalaisten.


title: Goldstonen raportti

text: Raportin julkistamisen jälkeen Goldstone lievensi siinä esitettyä väitettä, että Israel olisi tarkoituksellisesti hyökännyt siviilejä vastaan, mutta muut työryhmän jäsenet pysyivät raportin alkuperäisen sanamuodon kannalla.


title: Koti ja keittiö

text: Koti ja keittiö on Fokus Media-kustantamon julkaisema aikakauslehti, jonka aihepiirejä ovat sisustus sekä ruoanlaitto, viinit, matkailu ja antiikki. Lehden lukijat ovat etupäässä 35–60-vuotiaita naisia. Lehti on ilmestynyt vuodesta 1996 lähtien.


title: Koti ja keittiö

text: Aluksi Koti ja keittiö ilmestyi neljästi vuodessa. Sen päätoimittajana oli 1996–2011 Anna-Liisa Hämäläinen, joka palkittiin vuonna 2012 Aikakauslehtien päätoimittajayhdistyksen Julius-journalistipalkinnolla. Hämäläinen on vuodesta 2013 toiminut saman kustantajan Oma Aika -lehden päätoimittajana.


title: Koti ja keittiö

text: 15-vuotisjuhlansa kunniaksi Koti ja keittiö -lehti alkoi vuonna 2011 palkita suomalaisen muotoilualan henkilöitä ja tuotteita. Muoto 2011 -gaalassa palkittiin muotoiluvaikuttajina sisustusarkkitehti Marko Paananen ja Marimekon toimitusjohtaja Mika Ihamuotila. Sittemmin lehti on palkinnut elämäntyöstä Olavi Lindénin (2012), Yrjö Sotamaan (2013) ja Vuokko Nurmesniemen (2014), ja kilpailuun on tullut mukaan myös eri tuotemuotoiluprojekteja palkitsevia sarjoja.


title: Koti ja keittiö

text: Syksyllä 2014 Aller ilmoitti yt-neuvottelujen yhteydessä harkitsevansa Koti ja keittiö- ja Divaani-lehtiensä uudelleenorganisointia.


title: Koti ja keittiö

text: Syksyllä 2017 Aller Media myi lehden Fokus Medialle. Lehden kustannus siirtyi Fokus Medialle vuoden 2018 alussa.


title: Nilakka (kunta)

text: Nilakka on suunniteltu kunta, jonka toteutumisesta on tehty yhdistymisselvitys. Kuntaan kuuluisivat nykyiset kunnat Keitele, Pielavesi, Tervo ja Vesanto. Kunnilla on jo Nilakka-niminen yhteinen terveyspalvelujen yksikkö. Kunnilla on muutaman muun lähialueen kunnan kanssa Pohjois-Savon sairaanhoitopiirissä toimiva perusterveydenhuoltoa ja vanhusten laitoshoitoa tuottava liikelaitos Kysteri, jossa Nilakan kunnat muodostavat oman palveluyksikkönsä.


title: Nilakka (kunta)

text: Kunnat tekivät 23. maaliskuuta 2015 päätöksen yhdistysmissopimuksen laatimisesta.


title: Nilakka (kunta)

text: Ajatus Nilakan kunnasta tuli ensi kertaa julkisuuteen 2012. Suunnitellussa kunnassa olisi asukkaita 11  300.


title: Roberta J. Nichols

text: Roberta Jean Nichols Yakel (o.s. Hilts; 29. marraskuuta 1931 Los Angeles – 3. huhtikuuta 2005 Plymouth) oli yhdysvaltalainen tutkimusinsinööri, joka osallistui moottoriajoneuvojen vaihtoehtoisten polttoaineiden ja flexifuel-tekniikan kehittämiseen. Tavallisimmin häneen viitataan hänen aiemmalla nimellään Roberta J. Nichols, joka on peräisin ajalta, jolloin hän oli avioliitossa Jack E. Nicholsin kanssa.


title: Roberta J. Nichols

text: Roberta Nichols johti Yhdysvaltain autoteollisuuden vaihtoehtoisten polttoaineiden ja niiden käytön kehittämistä. Hän työskenteli 16 vuotta Ford Motor Companyn palveluksessa ja hankki kolme flexifuel-patenttia. Nichols kannatti metanolin käyttöä liikennepolttoaineena.


title: Roberta J. Nichols

text: Roberta Jean Hilts syntyi Los Angelesissa marraskuussa 1931. Robertan isä oli ilmailuteollisuudessa työskennellyt insinööri, joka tutustutti Robertan nopeisiin moottoriveneisiin. Ensimmäisen aviomiehensä William McDonaldin kanssa Roberta sai kaksi lasta; Robert ja Kathleen. Miehensä kuoleman jälkeen hän jatkoi opintojaan ja avioitui myöhemmin Jack Nicholsin kanssa elokuussa 1961. Ennen kuolemaansa huhtikuussa 2005 Roberta Jean Nichols Yakel ehti olla Alfred Lynn Yakelin kanssa avioliitossa 20 vuotta.


title: Roberta J. Nichols

text: Nichols harrasti nopeita autoja, nopeita veneitä, bridgeä ja puutarhanhoitoa.


title: Gillian Jacobs

text: Gillian MacLaren Jacobs (s. 19. lokakuuta 1982, Pittsburgh, Pennsylvania) on yhdysvaltalainen näyttelijä, joka tunnetaan parhaiten pitkään jatkuneesta roolistaan intohimoisena anarkistina Britta Perryna tilannekomediasarjassa "Community". Jacobs on näytellyt pienempiä rooleja muun muassa sarjoissa "Girls", "Kallista kipua" ja "Robot Chicken". Hän esittää yhtä pääosaa Judd Apatowin vuonna 2016 alkaneessa komediasarjassa "Love".


title: Gillian Jacobs

text: Jacobs opiskeli näyttelijäksi maineikkaassa Juilliard Schoolissa. Hänen etunimensä lausutaan epätavallisemmin kovalla G:llä, koska hänen äitinsä ei tiennyt yleisemmästä tavasta lausua nimeä J-äänteellä.


title: Kastelruth

text: Kastelruth (, ladin. "Ciastel") on kunta Etelä-Tirolin maakunnassa Trentino-Etelä-Tirolin alueella Italiassa. Se sijaitsee Schlernin vuoristoalueella (), joka on nimetty alueella sijaitsevan Schlern-vuoren mukaan. Kunta on pääosin saksankielinen.


title: Rasmus Tirronen

text: Rasmus Tirronen (s. 9. marraskuuta 1990 Kirkkonummi) on suomalainen jääkiekkomaalivahti, joka pelaa SM-liigajoukkue Turun Palloseurassa.


title: Rasmus Tirronen

text: Tirronen on Espoon Palloseuran kasvatti. Hän on pelannut juniorina sittemmin myös Espoo Bluesin C-nuorten kakkosjoukkueessa kauden 2005–2006, taas EPS:n B-nuorissa kauden 2006–2007, Helsingin IFK:n B-nuorissa kauden 2007–2008 sekä kaksi seuraavaa kautta Bluesin A-nuorissa. Kaudella 2008–2009 Tirronen pelasi viimeisimmässä mainitussa joukkueessa runkosarjassa 18 ottelua, mikä oli Bluesin maalivahdeista eniten. Pudotuspeleissä hän jäi kuitenkin lähinnä kakkosmaalivahdiksi Erno Suomalaiselle. Tirronen voitti kauden päätteeksi A-nuorten Suomenmestaruuden. Hän toimi kauden aikana myös Bluesin SM-liigajoukkueen luukkuvahtina yhdessä ottelussa. Kausi 2009–2010 Tirroselle oli vaikea osittain armeijankin takia ja hän pelasi vain kaksi ottelua A-nuorissa.


title: Rasmus Tirronen

text: Kaudeksi 2010–2011 Tirronen siirtyi Pohjois-Amerikkaan ja NAHL-junioriliigan Topeka RoadRunnersiin, jossa hän kantoi pääosan joukkueen torjuntavastuusta. Vuodet 2011–2015 Tirronen kävi Merrimack Collegen yliopistoa ja opiskeli urheilutoimintaan ja -markkinointiin liittyvää bisnestutkintoa. Hän oli ensimmäisen kauden 2011–2012 kokonaan pelaamatta, sillä Tirrosella katsottiin olleen yhden SM-liigassa puetun ottelun perusteella takana ammattilaisuraa. Kaudella 2012–2013 hän toimi lähinnä Merrimarckin kakkosmaalivahtina Sam Marottalle ja torjui 12 ottelussa. Kaudella 2013–2014 Tirronen nousi joukkueensa pääasialliseksi vastuunkantajaksi hänen ohitseen ja torjui 25 ottelussa.


title: Rasmus Tirronen

text: Kesällä 2014 Tirronen osallistui Washington Capitalsin harjoitusleirille. Kaudella 2014–2015 hän nousi Hockey Eastin maalivahtien parhaimmistoon ja valittiin koko NCAA:n lokakuun 2014 kuukauden maalivahdiksi. Viimeisen yliopistokautensa jälkeen, maaliskuussa 2015 Tirronen teki vuoden mittaisen ja 575 000 dollarin arvoisen tulokassopimuksen NHL-joukkue Carolina Hurricanesin kanssa. Hän siirtyi samalla loppukevääksi AHL-joukkue Charlotte Checkersin vahvuuteen. Tirronen pelasi siellä yhden runkosarjaottelun Rockford IceHogsia vastaan ja torjui Checkersin 4-3-voittoon päättyneessä ottelussa 32 kertaa.


title: Rasmus Tirronen

text: Tirronen aloitti kauden 2015–2016 Charlotte Checkersin AHL-joukkueen vahvuudessa. Joulukuussa 2015 hänet lähetettiin ECHL-joukkue Florida Everbladesiin, josta Checkersin vahvuuteen siirtyi puolestaan Daniel Altshuller. Pääosin Tirronen vietti loppukautensa kuitenkin Everbladesissa. Hänelle kertyi Checkersissa kaikkiaan 11 runkosarjaottelua.


title: Rasmus Tirronen

text: Kaudeksi 2016–2017 Tirronen siirtyi vuoden mittaisella sopimuksella konkurssiin ajautuneen Bluesin tilalle perustettuun Espoo Unitediin, joka siirtyi pelaamaan Mestistä. Hän toimi joukkueen pääasiallisena vastuunkantajana ja torjui runkosarjassa kuusi nollapeliä, mikä oli eniten koko Mestiksessä. Tirrosella oli myös koko sarjan paras päästettyjen maalien keskiarvo (2.17). Hänet valittiin Mestiksen tammikuun 2017 kuukauden pelaajaksi. Tirronen torjui Espoo Unitedille kauden päätteeksi Mestis-pronssia. Hänet palkittiin sarjan parhaana maalivahtina Pasi Nurminen -palkinnolla ja valittiin toiseen tähdistökentälliseen. Helmikuussa 2017 Tirronen teki Espoo Unitedin kanssa vuoden mittaisen jatkosopimuksen.


title: Rasmus Tirronen

text: Tirronen ei jatkanut Espoo Unitedissa enää jatkosopimuskauttaan, vaan hän siirtyi kaudeksi 2017–2018 1+1-vuotisella SM-liigasopimuksella Turun Palloseuraan. Siirron taustalla oli TPS:n tarve löytää korvaaja NHL:ään lähteneen Aleksandr Georgijevin tilalle. Tirronen teki SM-liigadebyyttinsä runkosarjan neljännellä kierroksella 15. syyskuuta 2017 vieraissa Saimaan Palloa vastaan. Hän torjui ottelun varsinaisella peliajalla ja jatkoerässä 32 kertaa, eikä päästänyt maaliakaan. Tirronen ylsi näin ollen nollapeliin. Ottelu eteni voittomaalikilpailuun, jossa hän lopulta päästi SaiPan kolmesta yrityksestä Elmeri Kaksosen maalin taakseen ja TPS hävisi ottelun lukemin 1–0. Juha Pursiainen valitsi Tirrosen ottelun Alumnien tähtien ykköstähdeksi. Lopulta hän jakoi TPS:n torjuntavastuun varsin tasaisesti Oskari Setäsen kanssa. Tirronen pelasi 23 runkosarjaottelua torjuen neljä nollapeliä ja viisi playoff-ottelua torjuen yhden nollapelin. Hän esiintyi TPS:n maalilla myös yhdessä Mestarien liigan ottelussa. Tammikuussa 2018 TPS käytti sopimuksessa olleen option ja teki vuoden mittaisen jatkosopimuksen hänen kanssaan.


title: Rasmus Tirronen

text: Joulukuussa 2018 Tirronen teki TPS:n kanssa kaksivuotisen jatkosopimuksen.


title: Rasmus Tirronen

text: Tirronen on pelannut Suomen A-maajoukkueessa yhden ottelun. Hän teki A-maajoukkuedebyyttinsä Channel One Cupin toisessa ottelussa 15. joulukuuta 2018 Moskovan VTB-jääpalatsissa Ruotsia vastaan. Tirronen torjui Suomen 3–2-voittoon päättyneessä ottelussa kymmenen kertaa.


title: Ohjelmistokomponentti

text: Komponentti on itsenäinen ja uudelleenkäytettävä ohjelmistoyksikkö, joka noudattaa komponenttimallinsa standardeja. Komponentit ovat korkeamman tason abstraktioita kuin oliot ja ne määritellään rajapinnoilla. Komponentteja koostamalla voidaan rakentaa järjestelmiä.


title: Ohjelmistokomponentti

text: Komponentit ovat tarkoitettuja koostamiseen ja uudelleenkäyttämiseen.


title: Ohjelmistokomponentti

text: Komponenttimalli määrittelee joukon standardeja komponentin toteuttamiselle, käyttöönotolle ja dokumentoinnille. Komponenttimalliin perustuvat komponentit ovat yhteensopivia keskenään.


title: Ohjelmistokomponentti

text: Yleisimmät komponenttimallit ovat Microsoftin COM ja Javan JavaBean komponenttimallit.


title: Bozner Bergsteigerlied

text: Bozner Bergsteigerlied (, myös Südtiroler Heimatlied (suom. "Etelätirolilainen kotimaalaulu"), on Tiroler Landeshymnen ohella Etelä-Tirolin epävirallinen hymni. Sen on kirjoittanut Karl Felderer vuonna 1926. Laulun melodia on peräisin vanhasta tirolilaisesta käsityöläislaulusta.


title: Bozner Bergsteigerlied

text: Felderer kirjoitti laulun Italian fasistihallinnon käynnistettyä Etelä-Tirolin italialaistamispyrkimykset. Laulussa ei ekspliittisesti mainita Etelä-Tirolia, vaan kuvaillaan maakuntaa maantieteellisesti.


title: House of Lords (albumi)

text: House of Lords on yhdysvaltalaisen hard rock -yhtye House of Lordsin debyyttialbumi vuodelta 1988.


title: Katakombenschule

text: Katakombenschule () on saksankielinen termi, jolla viitataan fasistisen Italian aikana perustettuihin laittomiin saksankielisiin kouluihin Etelä-Tirolissa.


title: Katakombenschule

text: Etelä-Tirolin italialaistamispyrkimysten keinona Italiassa säädettiin vuonna 1923 asetus italian kielestä opetuskielenä kaikissa kouluissa ("Lex Gentile"). Etelätirolilaiset opettajat korvattiin kouluvuodesta 1925–1926 alkaen italialaisilla. Vuonna 1924 kiellettiin saksan kielen käyttö kaikissa lastentarhoissa, ja vuonna 1925 kiellettiin yksityisopetus koulun ulkopuolella.


title: Katakombenschule

text: Vastalauseena italialaistamiselle Etelä-Tirolissa perustettiin salaisia, maanalaisia kouluja, joissa opetus tapahtui saksaksi. Oppimateriaaleja salakuljetettiin Saksasta ja Itävallasta, ja noin 200 opettajaa koulutettiin salaisesti. Kouluopetus tapahtui iltapäivisin italiankielisen kansakoulun opetuksen jälkeen esimerkiksi maatiloilla tai majataloissa.


title: Katakombenschule

text: Uskonnollinen opetus sallittiin jälleen vuonna 1928 pyhäkouluissa. Yleisemmin saksan kielen käyttö opetuskielenä sallittiin jälleen vuonna 1943, kun kansallissosialistisen Saksan joukot miehittivät Etelä-Tirolin. Toisen maailmansodan jälkeen saksan kieli on ollut Etelä-Tirolissa tasavertainen opetuskieli osana maakunnan autonomista asemaa.


title: Filemon Tiderman

text: Johan Filemon Krysostomus Tiderman (27. tammikuuta 1883 Östra Skrukeby – 14. toukokuuta 1967 Turku) oli Ruotsissa syntynyt suomalainen sosialidemokraatti, toimittaja ja sortokausien aktivisti. Hän työskenteli myös pankkivirkailijana sekä myöhemmin Helsingin pörssin apulaisjohtajana vuosina 1918–1957.


title: Filemon Tiderman

text: Ruotsin Itä-Götanmaalla syntynyt Tiderman muutti Suomeen kymmenvuotiaana ja kirjoitti ylioppilaaksi vuonna 1900. Hän työskenteli sen jälkeen virkailijana Uudenmaan Osakepankissa vuoteen 1905 saakka, sekä "Framtid"-aikakauslehden päätoimittajana 1905–1906. Lisäksi Tiderman toimi muun muassa Finlands Svenska Arbetarförbundin hallituksen puheenjohtajana ja "Arbetaren"-lehden toisena päätoimittajana. Sortokausina Tiderman oli mukana aktiivisen vastustuspuolueen toiminnassa, muun muassa avustaen Viaporin kapinan aikana sen johtajiin kuulunutta kapteeni Sergei Tsionia.


title: Filemon Tiderman

text: Suomalaisen työväenliikkeen toimintaan Tiderman tuli mukaan syksyllä 1902, kun Helsingin ruotsalaisen työväenyhdityksen yhteyteen perustettiin nuoriso-osasto. Ruotsinkielisen sivityneistön ja työväenliikkeen välinen yhteistoiminta katkesi jo kuitenkin vuotta myöhemmin, kun Suomen Työväenpuolue omaksui sosialidemokraattisen linjan. Tämän jälkeen työväenliikeeseen jäi Tidermanin lisäksi vain muutama ruotsinkielinen ylioppilas, kuten K. E. Primus-Nyman ja K. H. Wiik. Keväällä 1906 hän kirjoitti "Arbetaren"-lehteen artikkelin, jossa hän ehdotti ruotsinkielisen sosialidemokraattisen puolueen perustamista. Tidermanin mukaan "ahdamielinen nationalismi" ja väkivaltainen vallankumouksellisuus olivat saaneet jalansijaa suomalaisten sosialidemokraattien keskuudessa. Puoluetta ei kuitenkaan koskaan perustettu.


title: Filemon Tiderman

text: Lokakuussa 1907 Tiderman pidätettiin Pietarissa yhdessä kolmen muun aktivistin Johannes Gummeruksen, Aino Malmbergin ja Wolter Stenbäckin kanssa ja karkotettiin Siperian Berjozovoon. Hän onnistui kuitenkin pakenemaan Tobolskista ja oli sen jälkeen maanpaossa vuoteen 1913 saakka. Vuosina 1910–1913 Tiderman asui Saksassa, opiskellen Jenan ja Münchenin yliopistoissa. Suomeen palattuaan hän toimi pitkään myös Kulosaaren huvilakaupungin eli Brändö Villastadin hallituksen puheenjohtajana.


title: Juoigamat

text: Juoigamat on saamelaisen Nils-Aslak Valkeapään ja Su Juoigan Doakkin albumi vuodelta 1973.


title: Willem

text: Bernhard Willem Holtrop, taiteilijanimi Willem (2. huhtikuuta 1941 Ermelo, Alankomaat), on alankomaalainen pilapiirtäjä. Hän on asunut Ranskassa vuodesta 1968. Hän on saanut Grand Prix de la ville d'Angoulême -palkinnon.


title: Willem

text: Holtrop opiskeli kotimaassaan taidekoulussa 1962–1967. Hän osallistui provo-liikkeeseen ja perusti 1966 pilalehden God, Nederland & Oranje, joka takavarikoitiin sen jälkeen, kun siinä oli julkaistu piirros kuningatar Julianasta prostituoituna. Syyte tosin myöhemmin raukesi. Holtrop alkoi piirtää l'Enragé-lehteen toukokuussa 1968.


title: Willem

text: Holtrop oli tekemässä myös Hebdo-Hara-Kiri-lehteä, josta tuli myöhemmin Charlie Hebdo. Hän asuu nykyisin Bretagnessa.


title: Willem

text: Holtropin tyylille on ominaista toisinaan väkivaltaisten kuvien käyttö yhdistyneenä purevaan poliittiseen ja yhteiskunnalliseen pilkkaan.


title: Willem

text: Holtrop piirsi Charlie Mensueliin, ja hänestä tuli sen päätoimittaja. Hänen aikanaan siitä tuli nuorten piirtäjien ponnahduslauta.


title: Willem

text: Holtrop avusti Libération-lehteä vuodesta 1981 ja liittyi uuden Charlie Hebdon tekijöihin. Vuodesta 2011 hän piirsi Siné Mensueiin.


title: Willem

text: Vuonna 2013 Holtrop sai ensimmäisenä alankomaalaisena merkittävän sarjakuva-alan palkinnon Grand Prix de la ville d'Angoulême.


title: Willem

text: Willem ei osallistunut koskaan Charlie Hebdon toimituskokouksiin, joten hän ei ollut paikalla, kun lehteen tehtiin 7. tammikuuta 2015 hyökkäys..


title: Willem

text: Willem vierailli Suomessa maaliskuussa 2015 ja puhui sananvapautta käsitelleessä seminaarissa Helsingissä.


title: Information Libre

text: Information Libre on englantilaisen punk rock -yhtye Sham 69:n albumi vuodelta 1991.


title: Information Libre

text: Kaikki kappaleet säv. Jimmy Pursey ja Dave Parsons jollei toisin mainita.


title: New England (albumi)

text: New England on englantilaisen Wishbone Ash -yhtyeen albumi vuodelta 1976.


title: New England (albumi)

text: Kaikki kappaleet säv. Wishbone Ash.


title: Front Page News

text: Front Page News on englantilaisen Wishbone Ash -yhtyeen albumi vuodelta 1977.


title: Front Page News

text: Kaikki kappaleet säv. Wishbone Ash.


title: No Smoke Without Fire

text: No Smoke Without Fire on englantilaisen Wishbone Ash -yhtyeen albumi vuodelta 1978.


title: No Smoke Without Fire

text: Kaikki kappaleet säv. Laurie Wisefield ellei toisin mainita.


title: Mandi Sinkkonen

text: Mandi (Amanda) Sinkkonen (1. lokakuuta 1894 Kontiolahti – 20. huhtikuuta 1966 Kouvola) oli Suomen nuorten kristillisen liiton tyttö- ja naistyön matkasihteeri.


title: Mandi Sinkkonen

text: Mandi Sinkkosen vanhemmat olivat maanviljelijä, kupariseppä Antti Sinkkonen ja Kristiina Kallinen. Valmistuttuaan Sortavalan seminaarista vuonna 1922 hän toimi opettajana Räisälän Unnunkosken kansakoulussa. Oman toimensa ohella hän oli mukana paikallisen Nuorten kristillisen yhdistyksen toiminnassa ja siirtyi vuonna 1927 SNKL:n palvelukseen.


title: Mandi Sinkkonen

text: Matkasihteerinä Mandi Sinkkonen vieraili liiton paikallisyhdistyksissä eri puolilla maata. Ensimmäiset matkat suuntautuivat Savon paikallisyhdistyksiin mm. Peltosalmelle, Leppävirralle, Rantasalmelle, Juankoskelle, Varkauteen ja Sääminkiin. Etelä-Karjalan piiri Karjalankannas mukaan luettuna oli Nuorten kristillisten yhdistysten valta-aluetta. Kerho- ja yhdistystoiminnan lisäksi siellä vietettiin myös piirijärjestön juhlia, joille Mandi Sinkkonen osallistui puhujana. Pohjois-Karjalassa ja Laatokan Karjalassa, missä oli jo 1910-luvulta lähtien ollut piirijärjestö, oli useita paikallisyhdistyksiä niin maaseudulla kuin asutuskeskuksissakin mm. Pielisjärvellä, Lieksassa ja Nurmeksessa, joihin matkasihteeri toistuvasti teki vierailuja. Länsi-Suomessa matkat ulottuivat mm. Uuteenkaupunkiin. Pohjoisempana hän kävi Kainuussa mm. Paltamossa ja Peräpohjolassa Posiolla saakka.


title: Mandi Sinkkonen

text: Mandi Sinkkonen tuki vierailuillaan jo toiminnassa olevia tyttökerhoja, koulutti ja opasti kerhonohjaajia, perusti uusia kerhoja ja teki työtä tunnetuksi. Kerhojen toiminnassa Mandi Sinkkonen piti tärkeänä hengellisen ohjelman lisäksi monipuolista kansalaiskasvatusta, käden taitoja ja kirjallisia töitä. Työntekijäkurssien järjestäminen paikallisyhdistysten johtajille kuului myös hänen tehtäviinsä. Hän työskenteli myös eri puolilla maata mm. Sortavalassa, Viipurissa, Jaakkimassa, Kuopiossa ja Lieksassa järjestetyillä Tyttöjen kesäpäivillä vuoteen 1954 saakka. Järjestön hankittua Keuruulta käyttönsä leirikeskuksen Mandi Sinkkonen osallistui tyttöjen kesä- ja talvileirien järjestämiseen ensin leirikeskus Pöyhölässä, myöhemmin koko maassa pidetyillä paikallisleireillä. Mandi Sinkkonen tunnettiin sydämellisenä ihmisenä ja taitavana sielunhoitajana.


title: Mandi Sinkkonen

text: Sotavuosina leiritoiminta jatkui pitemmittä keskeytyksittä. Mandi Sinkkonen jatkoi mahdollisuuksien mukaan myös vierailujaan koko maassa. Hänet kutsuttiin hengellisen ja henkisen väestönsuojelun tehtäviin siirtoväen keskuuteen. Jouduttuaan evakkoon Elisenvaarasta hän asettui asumaan Kouvolaan vuonna 1941.


title: Mandi Sinkkonen

text: Vuonna 1953 Mandi Sinkkonen siirtyi kokonaan SNKL:n naistyöhön toimenkuvanaan työntekijä- ja naistenpäivien sekä muiden tilaisuuksien järjestäminen naisille. Jäätyään eläkkeelle vuonna 1958 hän kirjoitti muistelmansa Matkasihteerin muistojen tie, joka ilmestyi vuonna 1965. Kirjassa hän kertoo paitsi henkilökohtaisista kokemuksistaan työvuosinaan, myös Suomen nuorten kristillisen liiton ja Nuorten kristillisten yhdistysten tyttö- ja naistyön historiasta.


title: Michy Batshuayi

text: Michy Batshuayi Tunga (s. 2. lokakuuta 1993 Bryssel) on belgialainen jalkapalloilija, joka edustaa Primera Divisiónissa pelaavaa Valenciaa, jossa hän on lainalla englantilaisesta Chelseasta.


title: Michy Batshuayi

text: Batshuayi aloitti ammattilaisuransa vuonna 2011 Standard Liègessä, johon hän siirtyi vuonna 2008. Hän teki ensiesiintymisensä Belgian pääsarjassa Jupiler Pro Leaguessa 20. helmikuuta 2011, kun joukkue hävisi KAA Gentille vieraissa 1–4. Yhteensä Batshuayi pelasi kauden 2010–2011 aikana kaksi ottelua.


title: Michy Batshuayi

text: Kaudella 2011–2012 Batshuayin vastuu nousi selvästi, ja hän pelasi 23 sarjaottelua tehden niissä kuusi maalia. Kaudella 2012–2013 hän nousi vakioavauskokoonpanoon pelaten 34 ottelua, joissa hän teki 12 maalia. Kaudella 2013–2014 Batshuayi kasvatti maalimääräänsä entisestään tehden 38 sarjaottelussa 21 maalia. Heinäkuussa 2014 Ranskan pääsarjassa Ligue 1:ssä pelaava Marseille hankki hänet kuudella miljoonalla eurolla.


title: Michy Batshuayi

text: Batshuayi teki kaudella 2014–2015 yhdeksän maalia pelaamissaan 26 Ranskan pääsarjaottelussa. Seuraavalla kaudella hän pelasi 36 Ligue 1:n ottelua, joissa teki 17 maalia. Kesällä 2016 hän siirtyi Chelseaan noin 35 miljoonalla punnalla.


title: Michy Batshuayi

text: Batshuayi voitti Chelseassa Englannin Valioliigan mestaruuden kaudella 2016–2017. Hän pelasi kauden aikana 20 liigaottelussa, mutta kaikkiaan vain 235 minuuttia, ja teki viisi maalia. Seuraavalla kaudella hän pelasi Chelsessa 12 liigaottelua, joissa teki kaksi maalia. Kevätkauden 2018 hän pelasi lainalla Bundesliigan Borussia Dortmundissa, jossa teki kymmenessä sarjaottelussa seitsemän maalia. Kauden 2018–2019 hän pelaa lainalla Primera Divisiónin Valenciassa.


title: Michy Batshuayi

text: Batshuayi pelasi Belgian alle 21-vuotiaiden maajoukkueessa 13 ottelua, joissa teki seitsemän maalia. Belgian A-maajoukkueessa hän pelasi ensimmäisen maaottelunsa EM-karsintaottelussa Kyprosta vastaan maaliskuussa 2015. Hän tuli vaihdosta kentälle 77. minuutilla ja teki ensimmäisen maaottelumaalinsa kolme minuuttia myöhemmmin.


title: Michy Batshuayi

text: Batshuayi teki arvokilpailudebyyttinsä EM-kilpailuissa 2016 tultuaan neljännesvälierässä Unkaria vastaan vaihdosta kentälle 76. minuutilla. Ensimmäisen lopputurnausmaalinsa hän teki kaksi minuuttia myöhemmin. Belgian tappiollisessa puolivälierässä Walesia vastaan hän pelasi seitsemän minuuttia.


title: Michy Batshuayi

text: Batshuayi kuului Belgian pronssijoukkueeseen MM-kilpailuissa 2018. Hän pelasi kaikkiaan kolmessa ottelussa. Tunisiaa vastaan hän teki maalin tultuaan vaihdosta kentälle. Englantia vastaan pelatussa alkulohkon ottelussa hän pelasi täydet minuutit. Lisäksi hän tuli viime hetkillä kentälle välierässä Ranskaa vastaan.


title: Just Testing

text: Just Testing on englantilaisen Wishbone Ash -yhtyeen albumi vuodelta 1980.


title: Bensowin lastenkotisäätiö

text: Bensowin lastenkotisäätiö on kauppaneuvos Wilhelm Bensowin ja hänen vaimonsa perustaman lastenkodin Bensows Barnhem taustaorganisaatio.


title: Bensowin lastenkotisäätiö

text: Vuonna 1917 Bensow rakennutti vaimonsa kanssa Kauniaisiin 12-paikkaisen lastenkodin Bensows Barnhem. Lastenkodista tehtiin 1930-luvulla "Stiftelsen Bensows Barnhem" -niminen säätiö, suomeksi Bensowin lastenkotisäätiö.


title: Bensowin lastenkotisäätiö

text: Lastenkodin toiminta lopetettiin väittäen, ettei apua tarvitsevia lapsia enää ole. Säätiön toiminnassa ilmeni 50 vuotta jatkuneita väärinkäytöksiä. Säätiön varallisuutta katosi ainakin 25 miljoonaa euroa säätiön johdon toimien seurauksena. Säätiön johtaja Valter Gadolin käytti myös Villa Bensowia virka-asuntonaan ilman korvausta. Yleisradion MOT-ohjelman mukaan tapaus muistuttaa Matti Koivurinnan tapausta, jossa Koivurinnan säätiön kautta pidettiin Rettigin palatsia asuntona, vaikka Koivurinta oli itse konkurssissa.


title: Bensowin lastenkotisäätiö

text: Säätiön hallituksessa istunut Rolf Wahlsberg on tehnyt säätiön kanssa 100 vuoden vuokrasopimuksen lastenkodin omistamasta saaresta Inkoosta. Vuosivuokraksi sovittiin yksi markka.


title: Bensowin lastenkotisäätiö

text: Säätiön hallituksen asiakirjoja vuodettiin MOT-ohjelman toimittajalle Magnus Berglundille, joka teki uuden ohjelman. Ohjelma esitettiin Ylellä 23. maaliskuuta 2015.


title: Bensowin lastenkotisäätiö

text: Säätiön toimia tutkittiin aluksi luottamusaseman väärinkäyttönä. Keväällä 2014 rikosepäilyt laajenivat koskemaan myös verorikosta. Poliisi sai törkeää veropetosta koskevan esitutkinnan valmiiksi syyskuussa 2015 ja tapaus eteni syyteharkintaan. Marraskuussa säätiön entinen toimitusjohtaja Valter Gadolin tuomittiin vuoden ja neljän kuukauden pituiseen ehdolliseen vankeusrangaistukseen törkeästä kirjanpitorikoksesta, veropetoksista sekä luottamusaseman väärinkäytöstä. Lisäksi hänelle määrättiin maksettavaksi yli 50 000 euron edestä korvauksia verottajalle ja lastenkotisäätiölle.


title: Remonttien yleiset sopimusehdot

text: Remonttien yleiset sopimusehdot ovat yleisesti remontti- ja rakennusalalla käytössä olevia.


title: Remonttien yleiset sopimusehdot

text: Remonttiriitojen ehkäisemiseksi Rakennusteollisuus Ry, Suomen Maalarimestariliitto, Suomen Sähkö- ja teleurakoitsijaliitto, Kattoliitto ja LVI-Tekniset Urakoitsijat LVI-TU ry ovat yhdessä rakentaneet kattavat kuluttajan turvaa suojaavat kuluttajasopimusehdot. Näiden ehtojen lisäksi yksityisten tahojen rakennusprojekteissa sovelletaan kuluttajansuojalakia.


title: Remonttien yleiset sopimusehdot

text: REYS ja RYS -sopimusehdot ovat kuluttaja-asiamiehen tarkistamat ja hyväksymät. Näitä sopimusehtoja toteutetaan, kodin remonteissa koko urakan arvon mukaisesti. REYS-sopimusehtoja, kun urakan arvo on alle 10 000 euroa ja RYS-sopimusehtoja, kun urakan arvo ylittää 10 000 euroa.


title: FC Vestsjælland

text: FC Vestsjælland oli Tanskan Slagelsesta kotoisin olevan jalkapalloseura Slagelse B&I:n edustusjoukkue, joka erotettiin emoseurasta omaksi yksikökseen vuonna 2008. Se pelasi kaudella 2015–2016 Tanskan Superliigassa.


title: FC Vestsjælland

text: FC Vestsjælland pelasi ensimmäisen kautensa (2008–2009) 2. divisioonassa, jonka se heti voitti. Seuraavat neljä kautta se pelasi 1. divisioonassa, josta se kauden 2012–2013 toisella sijallaan nousi Superliigaan. Ensimmäisellä Superliiga-kaudellaan (2013–2014) FC Vestsjælland sijoittui yhdeksänneksi. Toinen kausi oli joukkueelle vaikea ja 11. sija tarkoitti putoamista takaisin 1. divisioonaan. Seura lakkautettiin vuonna 2015.


title: Guarda

text: Guarda on Portugalissa sijaitseva kaupunki ja Guardan piirin pääkaupunki. Vuonna 2011 kaupungin väkiluku oli 42 541. Sen pinta-ala on 712,10 neliökilometriä. Kaupungin perusti kuningas Sancho I vuonna 1199.


title: Guarda

text: Guarda on Guardan piirin pinta-alaltaan suurin kaupunki ja pääkaupunki. Kaupunki rajoittuu pohjoisessa Pinheliin, idässä Almeidaan, kaakossa Sabugaliin, etelässä Belmonteen ja Covilhãan, lännessä Manteigasiin ja Gouveiaan ja luoteessa Celorico da Beiraan.


title: Guarda

text: 1 056 metriä merenpinnan yläpuolella sijaitseva Guarda on Portugalin mantereen korkeimmalla sijaitseva kaupunki. Kaupunki sijaitsee Serra da Estrelan vuoriston vieressä.


title: Guarda

text: Kaupungissa on seuraavat freguesiat:


title: Number the Brave

text: Number the Brave on englantilaisen Wishbone Ash -yhtyeen albumi vuodelta 1981.


title: Twin Barrels Burning

text: Twin Barrels Burning on englantilaisen Wishbone Ash -yhtyeen albumi vuodelta 1982. Se on basisti Trevor Bolderin ainoa studioalbumi yhtyeessä.


title: Lamminpäänlammi (Tammela)

text: Lamminpäänlammi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Lamminpäälammi kuuluu Myllyjoen valuma-alueeseen.


title: Lamminpäänlammi (Tammela)

text: Järven pinta-ala on 13,0 hehtaaria ja sen pituus on 950 metriä ja leveys 200 metriä. Siihen laskee neljä suurempaa ojaa, joista yksi on Mallasoja ja toinen on Heinivahon laskuoja. Järven luusua sijaitsee järven länsirannalla, josta saa alkuunsa 300 metriä pitkä Salmenoja Pehkijärveen. Järvien korkeusero on kartan mukaan vain 10 senttimetriä.


title: Lamminpäänlammi (Tammela)

text: Järven rantaviiva on 2,2 kilometriä pitkä ja sen ranta on puoliksi moreeni- ja kalliopohjaista metsämaastoa ja puoliksi peltomaata. Rannalle on rakennettu neljä loma-asuntoa ja maatila. Näihin johtavat tiet eteläpuolelta ohittavalta valtatieltä 10.


title: Lamminpäänlammi (Tammela)

text: Lamminpäänlammi on ollut aiemmin samaa järviallasta Pehkijärven kanssa, mutta lammi kuroutui siitä irti järvenlaskun yhteydessä 1800-luvulla. Järvien välinen alue maatui ja veden alle jääneet alueet ovat matalia ja vesikasvillisuutta kasvavia rantoja. Lammista on noin puolet avovettä.


title: Lamminpäänlammi (Tammela)

text: Pehkijärven suojeluyhdistys perustettiin vuonna 2002 ja tarkoituksena on edistää Pehkijärven tilaa. Koska Lamminpäälammi on osa Pehkijärven aluetta, koskettavat yhdistyksen toimet myös sitä. Tästä on osoituksena Pehkijärven vedenpinnan nosto, jonka vaikutukset ulottuvat myös lammille. Hankkeessa ruopataan Salmenojaa veneilylle riittävään syvyyteen.


title: Lamminpäänlammi (Tammela)

text: Vuoden 1855−1856 Kalmbergin kartastossa Pehkijärven nimi kirjoitettiin "Päch järvi". Järvelle oli piirretty eräs ylityspaikka nykyisen Salmenojan kohdalle. Kartassa järven muodoista voi päätellä, että vedenpinta oli tuolloin korkeammalla kuin nykyään. Lammenpäässä ei erotu kartassa ojaa vaan ylityspaikkaan oli piirretty kapeikko. Vielä tuolloin molemmat järvet olivat yhtä, joten Lamminpäälammi on ollut itsenäinen järvi vasta 150 vuotta.


title: Lamminpäänlammi (Tammela)

text: Pehkijärven järvenlaskun historia tunnetaan heikosti. Sopimushetkeä tai itse laskun tapahtumavuosia ei tiedetä. Ensimmäisen järvenlaskun paljastamat maatumat jaettiin vuonna 1836 pidetyssä katselmuksessa, joka sisälsi myös järvien väliin paljastuneen kannaksen. Koska jako toimitettiin samaan aikaan Susikaslammin jaon kanssa, on mahdollista, että molemmat järvenlaskut suoritettiin samanaikaisesti.


title: Lamminpäänlammi (Tammela)

text: Vuoden 1884 Senaatin kartastossa järven nimeksi oli kirjoitettu "Lammenpää-lampi", joka sijaitsi Lammenpään talon vieressä.


title: Heinivaho

text: Heinivaho on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Heinivaho kuuluu Myllyjoen valuma-alueeseen.


title: Heinivaho

text: Järven pinta-ala on 8,4 hehtaaria ja sen pituus on 550 metriä ja leveys 350 metriä. Siihen laskee toistakymmentä suo-ojaa ympröiviltä soilta. Järven luusua sijaitsee järven etelärannalla, josta saa alkuunsa noin 3,5 kilometriä pitkä suo-oja Lamminpäänlammiin.


title: Heinivaho

text: Järven rantaviiva on 1,5 kilometriä pitkä ja sen ranta on pääosin moreeni- ja kalliopohjaista metsämaastoa. Rannoille on rakennettu kolme loma-asuntoa, joille johtaa tiet seututieltä 283.


title: Heinivaho

text: Vuoden 1855−1856 Kalmbergin kartastossa järvennimi kirjoitettiin "Heine järvi".


title: Tehoelektroniikka

text: Tehoelektroniikka on elektroniikan osa-alue, joka käsittelee suuritehoisten virtapiirien ohjausta ja säätöä elektroniikan komponenttien avulla. Sähkötekniikan keskeinen ongelma on ollut tasasähkön jännitteen ja vaihtosähkön taajuuden muuttaminen, johon tehoelektroniikka tarjoaa ratkaisuja. Tehoelektroniikan piirit perustuvat puolijohdekomponenttien käyttämiseen kytkimenä. Moderni tehoelektroniikka käyttää puolijohdekytkimiä tehon käsittelyyn ja mikroelektroniikkaa tehoelektroniikan ohjaukseen. Tehoelektroniikka on saavuttanut tärkeän aseman sähkötehon muokkauksessa. Tehoelektroniikkaa käytetään laajalti kotitalouskoneissa, teollisuuskäytöissä ja sähkönjakelussa.


title: Tehoelektroniikka

text: Diodeilla on tärkeä rooli tehoelektroniikassa, sillä niillä voidaan estää virran kulku ei-toivottuun suuntaan. Tärkeimmät diodin ominaisuudet ovat, että estosuunnassa diodin läpi ei pääsisi vuotamaan ollenkaan virtaa, päästösuunnassa diodin liitosten yli oleva jännite olisi nolla eli siinä ei syntyisi tehohäviöitä ja diodin pitäisi pystyä reagoimaan virran muutokseen mahdollisimman nopeasti eli siirtyä estokaistalta päästökaistalle tai päästökaistalta estokaistalle heti virran suunnan muututtua. Kaikkia näitä ominaisuuksia ei voida optimoida parhaaksi mahdolliseksi, vaan jotain ominaisuuksia parannettaessa joitakin täytyy huonontaa. Tämän takia diodityypin valinta tehdään sovelluskohtaisesti, millä pyritään optimoimaan haluttuja ominaisuuksia muiden ei niin tärkeiden ominaisuuksien kustannuksella. Tehodiodeiksi luokitellaan esimerkiksi PIN-diodit ja Schottkyn diodit.


title: Tehoelektroniikka

text: PIN-diodeilla on suuri estosuunnan jännitekestävyys, joka tarkoittaa sitä, että estosuunnassa sen vuotovirta on erittäin pieni. PIN-diodien jännitekestävyys perustuu siihen lisättyyn keskialueeseen(p- ja n-liitosalueiden välissä), joka on heikosti saostettua piitä. Tämä on suurin ero perinteiseen PN-diodiin. PIN-diodiin lisätyn välialueen takia komponentissa tapahtuu enemmän häviöitä, koska se kasvattaa diodin kynnysjännitettä lisäämällä sen resistanssia. Toinen ero perinteiseen PN-diodiin on se, että virran muuttuessa nopeasti nollaan diodin suuri liitosalue aiheuttaa suhteellisen suuren takavirran, koska se sisältää edelleen paljon varauksenkuljettajia, jonka takia diodi ei mene välittömästi estotilaan. PIN-diodit ovat jaoteltu vielä erikseen hitaisiin ja nopeisiin ryhmiin riippuen takavirran kestoajasta.


title: Tehoelektroniikka

text: Schottky-diodin pääosat ovat kaksi N-tyypin puolijohdetta, joista toinen on vahvasti ja toinen heikosti saostettu ja metallipinta, joka muodostaa toimintapinnan sen ja heikosti saostetun puolijohteen pinnan välille. Tämän diodityypin etuina ovat nopea reagointiaika, kun virta tippuu nollaan ja pieni kynnysjännite(eli pienet häviöt) ja haittoina taas huono jännitekestävyys, joka on parhaimmillaan tämän tyyppisissä diodeissa 100V. Tätä diodityyppiä käytetään yleisesti hakkuriteholähteissä.


title: Tehoelektroniikka

text: Teho-MOSFETtejä (metal-oxide-semiconductor-field-effect transistor) käytetään sovelluksissa, joissa halutaan suuri kytkentänopeus pienillä käyttöjännitteillä. Teho MOSFETtien etuihin kuuluu mm se että niitä voidaan ohjata suoraan IC-piireillä matalilla taajuuksilla ja niiden valmistaminen on halpaa. MOSFETtien käyttöä suurilla, noin MHz luokan taajuuksilla haittaa hilan kapasitanssien varaustarve. Teho-MOSFETtejä käytetään yleisesti teholähteissä ja moottori ohjaimissa kytkiminä.


title: Tehoelektroniikka

text: IGBT transistorit (Insulated Gate Bipolar-Transistor) voidaan luokitella PT eli läpilyöviin (punch-through) ja NPT eli ei läpilyöviin rakenteisiin (non-punch-through). PT tyyppisen transistorin etuna on parempi kompromissi päästösuuntaisen jännitehäviön ja poiskytkentä ajan välillä. NPT tyyppisessä IGBT:ssä on parempi oikosulkukestävyys, mutta sen päästösuuntainen jännitehäviö on suurempi. IGBT transistorin etuna on, että sen kytkentä aikoja voidaan ohjata muuttamalla tulosignaalin muotoa. Tämän ansiosta IGBT ei tarvitse suojapiirejä ja se voidaan kytkeä rinnakkain helposti. IGBT tyyppisiä transistoreja käytetään yleisesti taajuusmuuttajien vaihtosuuntaus piireissä kytkinkomponentteina.


title: Tehoelektroniikka

text: Tyristori on diodin kaltainen komponentti, jonka läpi virta voi kulkea vain yhteen suuntaan, mutta sen syttymis-, eli liipaisuhetki voidaan määrätä. Tyristorilla on kolme terminaalia: Anodi, katodi ja hila. Tyristori syttyy hilalle tuotavalla hilalta katodille kulkevalla pulssilla ja sammuu anodivirran laskiessa hetkeksi nollaan. Tyristoria käytetään suurivirtaisissa ja suurijännitteisissä sovelluskohteissa, esimerkiksi teollisuuden tasavirtamoottorikäytöissä tasasuuntaajana, säädettävinä loistehokompensaattoreina sekä valonhimmentiminä.Tehoelektroniikkaa käytetään sähkömoottorin pyörimisnopeuden säädössä. Puolijohdesuuntaajalla syötetty tasasähkömoottori on ollut pitkään eniten käytetty moottori sovelluksissa, joissa on tarvittu nopeaa ja tarkkaa pyörimisnopeuden säätöä. Vaihtosähkön taajuuden ja jännitteen muuttaminen puolijohdesuuntaajan avulla on mahdollistanut vaihtosähkömoottoreiden käyttämisen myös pyörimisnopeuden säätöä vaativissa tehtävissä.


title: Ammoniumjodidi

text: Ammoniumjodidi (NHI) on ammonium- ja jodidi-ionien muodostama epäorgaaninen ioniyhdiste. Yhdistettä voidaan käyttää valokuvauskemikaalina ja lääketieteessä.


title: Ammoniumjodidi

text: Huoneenlämpötilassa ammoniumjodidi on valkoisia hygroskooppisia kiteitä. Sillä on kaksi kidemuotoa, joista α-muoto on stabiili alle -17,6 °C:n lämpötilassa ja sen kiderakenne muistuttaa cesiumkloridin rakennetta. Korkeammissa lämpötiloissa yhdiste esiintyy natriumkloridin kiderakenteen omaavana β-muotona. Kuumennettaessa sulamispisteeseensä ammoniumjodidi sublimoituu hajoten osittain ammoniakiksi ja vetyjodidiksi. Yhdiste liukenee runsaasti veteen ja liukenee myös eräisiin alkoholeihin kuten metanoliin, etanoliin ja glyseroliin. Pitkään seisoessa yhdiste voi muuttua väriltään kellertäväksi, mikä johtuu jodin muodostumisesta.


title: Ammoniumjodidi

text: Ammoniumjodidia voidaan valmistaa neutraloimalla vetyjodidiliuoksella ammoniakkia tai ammoniumkarbonaattia ja ammoniakin ja jodin välisellä reaktiolla käyttämällä ylimäärää ammoniakkia tai käyttämällä katalyyttinä vetyperoksidia.


title: Ammoniumjodidi

text: Ammoniumjodidia voidaan käyttää valokuvauskemikaalina filmien kehityksessä ja lääketieteessä yskänlääkkeissä limaa irrottavana ainesosana.


title: Loverboy

text: Loverboy on kanadalainen hard rock -yhtye, josta tuli 1980-luvulla yksi menestyneimmistä ja suosituimmista melodista rockia esittävistä yhtyeistä Kanadassa. Yhtye on myynyt miljoonia albumeja Pohjois-Amerikassa ja julkaissut monia hittisinglejä.


title: Loverboy

text: Loverboyn perusti vuonna 1979 laulaja Mike Reno ja kitaristi Paul Dean. Alkuperäisen kokoonpanon täydensi basisti Jim Clench, rumpali Matt Frenette ja kosketinsoittaja Doug Johnson. Yhtye teki ensimmäisen live-esiintymisensä marraskuun 19. päivänä Pacific Coliseum -hallissa, Vancouverissa avaten Kissille. Pian tämän jälkeen Clenchin korvasi Scott Smith. Yhtye yritti saada levytyssopimusta Yhdysvalloista, mutta kaikki isot levytysyhtiöt torjuivat yhtyeen. Onni löytyi kotimaasta, kun Loverboy teki levytyssopimuksen Kanadan Columbia Recordsin kanssa. Loveboy aloitti debyyttialbumin nauhoitukset tuottaja Bruce Fairbairnin ja tekniikko Bob Rockin kanssa. Yhtyeen debyyttialbumi "Loverboy" julkaistiin vuonna 1980. Se oli yksi tuon vuoden suurimmista menestyksistä Kanadassa, myydessään yli miljoona kappaletta kesällä 1980. Albumin ykköshitiksi nousi "Turn Me Loose". Yhtye teki ensiesiintymisensä Yhdysvalloissa marraskuussa 1980. "Loverboy" myi yli kaksi miljoonaa kappaletta Yhdysvalloissa. Yhtye teki kiertueen yhdessä Def Leppardin ja Kansasin kanssa.


title: Loverboy

text: Toinen albumi "Get Lucky" julkaistiin lokakuussa 1981, myyden yli neljä miljoonaa kappaletta Yhdysvalloissa. "Get Lucky" -albumista tuli Loverboyn parhaiten myynyt albumi Yhdysvalloissa, se nousi Billboard -albumilistalle sijalle 7. Loverboy avasi Journeylle heidän Kanadan-kiertueellaan. Seuraava albumi "Keep It Up" julkaistiin vuonna 1983. "Keep It Up" -albumin suurin hitti oli "Hot Girls in Love", josta tuli yhtyeen parhaiten myynyt single siihen mennessä.


title: Loverboy

text: Loverboy nauhoitti vuoden 1984 Los Angelesin kesäolympialaisten Yhdysvaltojen joukkueen tunnuskappaleen "Nothing's Gonna Stop You Now". Vuonna 1985 yhtye julkaisi neljännen albuminsa "Lovin' Every Minute of It" ja kyseisen albumin tuotti Tom Allom, joka oli aikaisemmin tuottanut Judas Priestille. "Lovin' Every Minute of It" -albumia pidetään yhtenä melodisen rockin klassikkoteoksista. Vuonna 1986 Loverboy nauhoitti "Heaven in Your Eyes" -balladin Top Gun -elokuvaa varten. Kappaleesta on tullut yksi 1980-luvun pidetyimmistä balladeista. "Notorious"-nimisen singlen viidenneltä albumilta, "Wildside" aikaisempaa huonompi menestys alkoi viestittämään yhtyeen hajoamisesta. Yhtye hajosi vuonna 1988 Johnsonin lähdön ja Renon ja Deanin erimielisyyksien takia.


title: Loverboy

text: Yhtye palasi vuonna 1991 ottaen osaa hyväntekeväisyyskonserttiin ja vietti seuraavat vuodet kiertämällä kotimaataan. Seuraava studioalbumi tuli markkinoille vasta vuonna 1997. Johnsonin, joka oli jättänyt yhtyeen, korvasi Richard Sera. "Six"-albumi julkaistiin Deanin tuottamana. Johnson palasi yhtyeeseen vuonna 1998 ja yhtye lähti kiertueelle. Vuonna 2000 Smithin kuultiin kuolleen merellä sattuneessa onnettomuudessa. Uusi basisti Ken Sinnaeve liittyi yhtyeeseen vuonna 2001.


title: Loverboy

text: Vuonna 2005 Loverboy juhli 25-vuotisjuhlaansa juhlakiertueen kera. Uusi studioalbumi "Just Getting Started" julkaistiin vuonna 2007. Loveboy hyväksyttiin Kanadan Music Hall of Fameen vuonna 2009 ja se esiintyi seuraavana vuonna Vancouverin talviolympilaisissa 2010 palkintaseremoniassa. Loverboy teki levytyssopimuksen Frontiers Recordsin kanssa ja ensimmäinen albumi "Rock N' Roll Revival" julkaistiin elokuussa 2012. Albumilla oli kaksi kappaletta ja loput olivat uudelleenäänityksiä monista yhtyeen hittikappaleista. Yhtyeen uusin albumi "Unfinished Business" on vuodelta 2014.


title: Germanwingsin lento 9525

text: Germanwingsin lento 9525 oli reittilento, joka törmäsi vuoreen Etelä-Ranskan Le Vernet’ssä lähellä Digne-les-Bainsia tiistaina 24. maaliskuuta 2015. Lennolla oli 144 matkustajaa ja kuusi miehistön jäsentä. Kaikki lennolla olleet kuolivat törmäyksessä. Koneesta ei lähetetty hätäkutsua ennen onnettomuutta. Lennonjohto päätteli koneen olevan hädässä, kun siihen ei saatu yhteyttä. Torstaista 26. maaliskuuta lähtien onnettomuuden todennäköisenä syynä on pidetty lentoperämiehen tahallista toimintaa.


title: Germanwingsin lento 9525

text: Kahdeksan minuutin liu’un ja lentokorkeuden menettämisen päätteeksi kone törmäsi jyrkässä kulmassa vuorenseinämään Ranskan Alpeilla vaikeakulkuisella alueella Le Vernet’n kunnassa noin 2 000 metrin korkeudessa merenpinnasta.


title: Germanwingsin lento 9525

text:
Torstaina 26. maaliskuuta Lufthansa ja Germanwings tiedottivat, että lentoturman aiheutti tahallisesti koneen 28-vuotias perämies Andreas Lubitz. Lentokapteenin poistuttua ohjaamosta perämies ohjasi koneen pudottamaan korkeutta ja esti kapteenin paluun ohjaamoon. Perämiehen toimenpiteiden seurauksena kone törmäsi vuorenseinämään. Mustan laatikon äänitallenteen perusteella selvisi, että perämies oli koko ajan tajuissaan mutta ei vastannut miehistön tai lennonjohdon yhteydenottoihin. Matkustajien kauhunhuutoja kuullaan tallenteelta vasta vähän ennen törmäystä.
2. huhtikuuta toinenkin musta laatikko löytyi.


title: Germanwingsin lento 9525

text: Lento-onnettomuudessa sai surmansa 150 ihmistä, joista 67 oli saksalaisia. Heidän joukossaan oli 16 oppilaan lukioluokka ja heidän kaksi opettajaansa pienestä Halternin kaupungista Ruhrin alueelta. Muista matkustajista ilmeisesti 45 oli espanjalaisia, ja mukana oli myös Alankomaiden, Belgian, Argentiinan, Israelin, Kazakstanin, Australian, Tanskan, Kolumbian, Britannian, Meksikon, Japanin ja Turkin kansalaisia. Kaksoiskansalaisuuksien vuoksi laskenta on hankalaa.


title: Germanwingsin lento 9525

text: Uhrien joukossa oli kaksi oopperalaulajaa, kazakstanilais–saksalainen bassobaritoni Oleg Bryjak sekä saksalainen altto Maria Radner aviomiehensä ja pienen vauvansa kanssa.


title: Germanwingsin lento 9525

text: Turmaan syylliseksi osoittautunut perämies Andreas Günter Lubitz (s. 1987) oli kotoisin Montabaurista Frankfurt-am-Mainin läheltä, jossa hän asui vanhempiensa omakotitalossa. Hänellä oli toinen asunto Düsseldorfissa. Lubitz harrasti muun muassa juoksemista. Ennen onnettomuutta hänellä oli lentotunteja 630. Hän opiskeli lentäjäksi 2000-luvun loppupuolella mutta oli vuonna 2009 keskeyttänyt opintonsa puoleksi vuodeksi, mahdollisesti masennuksen takia. Lubitz oli kuulunut pitkän aikaa Westerwaldin lentokerhoon.


title: Germanwingsin lento 9525

text: Lubitz kärsi ilmeisesti yhä masennuksesta ja oli Bild-iltapäivälehden mukaan hiljattain eronnut kihlatustaan. Saksan syyttäjänviraston mukaan Lubitz salasi mielenterveysongelmiaan työnantajaltaan. Hänen kotoaan löytyi revittyjä sairausloma- ja työkyvyttömyystodistuksia, joista tuoreimman mukaan hänen olisi pitänyt olla sairauslomalla turmapäivänä.


title: Daniel Fonseca

text: Daniel Fonseca Garis (s. 13. syyskuuta 1969 Montevideo) on entinen uruguaylainen jalkapalloilija. Hänen pelipaikkansa oli hyökkääjä.


title: Daniel Fonseca

text: Fonseca pelasi pääsarjatasolla yhteensä 240 ottelua, joista suurimman osan – 217 ottelua – Italian Serie A:ssa, jossa hän edusti Cagliaria, Napolia, Romaa, Juventusta ja Comoa. Fonseca voitti Italian-mestaruuden Juventuksessa kaudella 1997–1998. Henkilökohtaisella tasolla hänen uransa huippuhetkiä olivat Napolissa pelatut kaudet, jotka olivat hänen ainoat kymmenen maalin kautensa. Fonseca teki Napolille 16 maalia kaudella 1992–1993 ja 15 maalia seuraavalla kaudella.


title: Daniel Fonseca

text: Lisäksi Fonseca pelasi pääsarjatasolla Uruguayn Primera Divisiónin Nacionalissa, jossa hän aloitti ammattilaisuransa kaudella 1989 ja jossa hän vielä uransa loppuvaiheessa voitti maan mestaruuden kaudella 2002, sekä Argentiinan Primera Divisiónin River Platessa, jossa hän pelasi kaksi ottelua kaudella 2001–2002.


title: Daniel Fonseca

text: Uruguayn maajoukkueessa Fonseca pelasi 30 ottelua ja teki kymmenen maalia vuosina 1990–1997. Hän oli mukana MM-kilpailuissa 1990 ja Copa América 1995 -kotikisoissa, jotka Uruguay voitti.


title: Seyne

text: Seyne on Ranskan kunta Provence-Alpes-Côte d’Azurin hallintoalueen Alpes-de-Haute-Provencen departementissa. Vuoristoinen kunta sijaitsee Digne-les-Bainsin pohjoispuolella Provencen maakunnan pohjoisosassa.


title: Seyne

text: Kunnasta käytetään usein myös nimeä "Seyne-les-Alpes" erotuksena siitä etelään Välimeren rannalla sijaitsevaan Toulonin esikaupunkiin La Seyne-sur-Mer.


title: Kosmos (kirjankustantamo)

text: Kosmos on suomalainen kirjankustantamo, joka aloitti toimintansa keväällä 2015. Sen perustivat Mikko Aarne ja Pekka Ruuska. Aikaisemmin musiikkiyhtiö Kaiku Entertainment Oy:n tytäryhtiönä toiminut Kosmos siirtyi kokonaan kustantaja Mikko Aarnen omistukseen huhtikuussa 2017. Bonnier osti yhtiön kesäkuussa 2018.


title: Kosmos (kirjankustantamo)

text: Kosmos julkaisee sekä kaunokirjallisuutta että tietokirjallisuutta. Kustantamon ensimmäinen teos oli Leena Paasion esikoisromaani "Melkein äiti", joka ilmestyi huhtikuussa 2015.


title: Kosmos (kirjankustantamo)

text: Vuonna 2016 Kosmos julkaisi rap-artisti Paperi T:n ensimmäisen kirjan, runoteoksen "Post-alfa". Kosmoksen muita kirjoja ovat parisuhdebloggari Sami Minkkisen "Havaintoja parisuhteesta", Ina Westmanin "Syliin", Anni Saastamoisen "Depressiopäiväkirjat" ja Kalevi Jäntin palkinnon saanut Olavi Koistisen "Mies joka laski miljardiin".


title: Méolans-Revel

text: Méolans-Revel on Ranskan kunta Provence-Alpes-Côte d’Azurin hallintoalueen Alpes-de-Haute-Provencen departementissa.


title: Méolans-Revel

text: Vuoristoinen ja harvaan asuttu 333 asukkaan kunta Ranskan Alpeilla nousi uutisiin 24. maaliskuuta 2015 Germanwingsin lento 9525:n turmapaikkana, mutta myöhemmin paikaksi tarkentui runsaan sadan asukkaan naapurikunta Le Vernet.


title: Prads-Haute-Bléone

text: Prads-Haute-Bléone on Ranskan kunta Provence-Alpes-Côte d’Azurin hallintoalueen Alpes-de-Haute-Provencen departementissa. Vuoristoinen ja harvaan asuttu 186 asukkaan kunta sijaitsee Digne-les-Bainsin koillispuolella.


title: Prads-Haute-Bléone

text: Prads-Haute-Bléone ilmoitettiin maaliskuussa 2015 monissa uutisteksteissä Germanwingsin lento 9525:n törmäyspaikaksi, mutta myöhemmin paikaksi tarkentui naapurikunta Le Vernet.


title: Stjärnsund

text: Stjärnsund on taajama Hedemoran kunnassa Taalainmaan läänissä ja Taalainmaan historiallisessa maakunnassa Keski-Ruotsissa. Vuoden 2010 lopussa taajamassa oli 161 asukasta.


title: Beaujeu (Alpes-de-Haute-Provence)

text: Beaujeu on Ranskan kunta Provence-Alpes-Côte d’Azurin hallintoalueen Alpes-de-Haute-Provencen departementissa. Se sijaitsee Digne-les-Bainsin pohjoispuolella.


title: Beaujeu (Alpes-de-Haute-Provence)

text: Beaujeun asukkaita kutsutaan ranskaksi nimellä "beaujolais". Kuntaa ei pidä sekoittaa samannimiseen kuntaan Rhônen departementissa, joka on tunnettu beaujolais-viineistään. Lisäksi Haute-Saônen departementissa on kunta nimeltä Beaujeu-Saint-Vallier-Pierrejux-et-Quitteur.


title: Honeymoon Suite

text: Honeymoon Suite on kanadalainen hard rock -yhtye. Yhtye julkaisi monta menestyksekästä albumia 1980-luvulla ja oli kotimaassaan, Kanadassa suuressa suosiossa.


title: Honeymoon Suite

text: Honeymoon Suiten perustivat vuonna 1981 laulaja-kitaristi Johnnie Dee, rumpali Mike Lengyell ja kosketinsoittaja Brand Bent. Lengyell ja Bent erosivat kuitenkin yhtyeestä pian sen perustamisen jälkeen. Toinen kitaristi Derry Grehan liittyi yhtyeeseen yhdessä rumpali Dave Bettsin kanssa. Honeymoon Suiten ensimmäinen julkaisu oli single "New Girl Now". Kanadan Warner Music teki levytyssopimuksen yhtyeen kanssa singlen vahvuuden takia. Uudeksi kosketinsoittajaksi valittiin Ray Coburn. Ensialbumin "Honeymoon Suiten" nauhoituksien aikoihin yhtyeellä ei ollut basistia, joten Brian Brackstone nauhoitti albumille bassoraidat. Pysyväksi basistiksi yhtyeeseen liittyi Gary Lalonde. "Honeymoon Suite" julkaistiin vuonna 1984, ja se oli suuri menestys. Albumi sisälsi monta menestyksekästä singleä.


title: Honeymoon Suite

text: Yhtyeen toisen studioalbumin "The Big Prize" tuotti vuonna 1986 Bruce Fairbairn. Albumi sai huomiota Kanadassa ja menestyi jopa paremmin kuin "Honeymoon Suite". Albumin menestyneitä singlejä olivat muun muassa "Feel it Again" ja "What Does It Take". Kappale "Bad Attitude" esitettiin "Miami Vice" -televisiosarjassa. Vuonna 1986 Coburn erosi yhtyeestä, ja hänen tilalleen tuli Rob Preuss. Kolmas studioalbumi "Racing After Midnight" julkaistiin vuonna 1988. Siihen mennessä Honeymoon Suite oli todistanut olevan yksi kovimmista kanadalaisista hard rock -yhtyeistä.


title: Honeymoon Suite

text: Seuraavina vuosina yhtyeessä tapahtui useita kokoonpanomuutoksia. Preuss oli eronnut yhtyeestä ja Coburn oli palannut. Myös Lalonde ja Betts lähtivät, ja heidän tilalleen tulivat Steve Webster ja Jorn Andersson. Uudella kokoonpanolla tehtiin vuonna 1991 albumi "Monster Under the Bed". Albumi oli menestys kotimaassa mutta ei onnistunut saamaan suosiota Yhdysvalloissa. Julkaisun jälkeen Coburn erosi yhtyeestä toisen kerran. Uudeksi kosketinsoittajaksi valittiin Peter Nunn.


title: Honeymoon Suite

text: Yhtye vietti lopun 1990-luvusta kiertämällä. Vuonna 2002 yhtye julkaisi Pohjois-Amerikassa "Lemon Tongue" -nimisen albumin, jonka nimi Euroopassa oli "Dreamland". "Lemon Tonguella" oli kuitenkin muutama eri kappale kuin "Dreamlandilla". Albumilla soittivat Deen ja Grehanin lisäksi Rob Laidlaw bassossa ja Randy Cooke rummuissa. Peter Nunn ja Gary Brent soittivat kosketinsoittimia. "Dreamland" -versiolla oli toinen rumpali Bret Carrigan, eikä Bent soittanut sillä kosketinsoittimia.


title: Honeymoon Suite

text: Vuonna 2007 yhtye ilmoitti palanneensa kokoonpanolla, johon kuuluivat Dee, Grehan, Lalonde, Betts ja Coburn. Yhtye julkaisi vuonna 2008 Frontiers Recordsin kautta uuden studioalbumin "Clifton Hill". Coburn erosi yhtyeestä kolmannen kerran syyskuussa 2009. Nunn palasi Honeymoon Suiteen heti Coburnin lähdön jälkeen. Yhtye julkaisi EP:n vuonna 2016. EP:llä oli kuusi uutta kappaletta.


title: Thomas Schmitt

text: Thomas Schmitt (s. 23. tammikuuta 1989) on saksalainen kuulantyöntäjä. Hän edustaa kölniläistä LT DSHS Kölniä.


title: Thomas Schmitt

text: Schmittin ennätys on maaliskuussa 2015 Übach-Palenbergissä työnnetty 21,35. Hän paransi tuossa kilpailussa ennätystään lukemista 19,07 ensin lukemiin 19,44, sitten lukemiin 19,94 ja lopuksi vielä lukemiin 21,35. Tulos on myös Saksan kaikkien aikojen kahdeksanneksi paras kuulatulos.


title: Andrew Hammond

text: Andrew Robert Hammond (s. 11. helmikuuta 1988 White Rock, Brittiläinen Kolumbia, Kanada) on kanadalainen jääkiekkomaalivahti. Hän edustaa NHL-seura Colorado Avalanchen organisaatiota. 185 senttimetriä pitkän ja 98 kilogrammaa painavan Hammondin hanskakäsi on vasen.


title: Andrew Hammond

text: NHL-varaukseton Hammond siirtyi maaliskuussa 2013 NHL-seura Ottawa Senatorsiin. Helmikuussa 2014 hän pelasi ensimmäisen NHL-ottelunsa Detroit Red Wingsiä vastaan. Pääosin hän pelasi kaudella Senatorsin farmiseurassa Binghamton Senatorsissa, jossa otteluita kertyi 52.


title: Andrew Hammond

text: Kaudella 2014–2015 Hammond on pelannut enemmän NHL:ssä. Hän on esiintynyt pelaamissaan otteluissa erittäin hyvin ja hänen torjuntaprosenttinsa on ollut noin 95 ensimmäisten 14 ottelun jälkeen.


title: Andrew Hammond

text: Hammond tunnetaan lempinimellä "Hamburglar", joka viittaa hampurilaisiin. Senatorsin peleissä on kaukaloon heitetty hampurilaisia ja Hammond on saanut pikaruokaketju McDonald'silta ilmaiset hampurilaiset elinikäisesti.


title: Metsästys Suomessa

text: Tämä artikkeli käsittelee metsästystä Suomessa.


title: Metsästys Suomessa

text:
Suomen metsästyslain määritelmän mukaan metsästys tarkoittaa ”luonnonvaraisena olevan riistaeläimen pyydystämistä sekä saaliin ottamista metsästäjän haltuun”. Saaliiksi saadut riistaeläimet käytetään yleensä ravinnoksi, erityisesti hirvenpyynnin merkitys metsästäjälle on suuri. Vuosina 2002–2003 pyydettiin vuodessa yli 80 000 hirveä. Hirvenlihan tuotto ylittää nelinkertaisesti poronlihan tuoton.
Saalistilastojen kappalemääräistä kärkeä hallitsevat sinisorsa, sepelkyyhky, teeri ja metsäjänis.


title: Metsästys Suomessa

text: Turkiseläinten pyynti on nykyään huonosti kannattavaa, joten pyynti on lähinnä haittaeläiminä pidettyjen pienpetojen, kuten Suomen luontoon kuulumattoman minkin tai supikoiran saalistusta. Suomessa metsästys on suosittu harrastus, nykyään Suomessa on noin 300 000 metsästäjää, joista viisi prosenttia eli noin 15 000 on naisia. Myös nuorten määrä kasvaa kohtuullista vauhtia, vaikkakin seurojen väestö alkaa olla ukkoutunutta. Suomessa on väkilukuun suhteutettuna enemmän metsästäjiä kuin missään muussa Euroopan maassa.


title: Metsästys Suomessa

text: Monia eläimiä saa metsästää vain tiettynä aikana vuodesta, muulloin ne ovat rauhoitettuja. Esimerkiksi sorsien ja useiden muiden vesilintujen metsästysaika alkaa vuosittain 20. elokuuta klo 12 ja jatkuu vuoden loppuun. Hirven metsästysaika alkaa syyskuun viimeisenä lauantaina ja päättyy vuoden lopussa.. Hirven metsästys edellyttää riistanhoitopiirin myöntämää kaatolupaa, jonka voi saada vähintään 1000 ha suuruiselle yhtenäiselle maa-alueelle.


title: Metsästys Suomessa

text: Hylje on aiemmin ollut merkittävä riistaeläin, jota on pyydetty Itämeren rannikkolla jo kivikaudella. Pyynti tapahtui ilmeisesti kevätjäillä käyttäen aseena luukärkisiä harppuunoita, ja kivinuijia. Pohjanmaan rannikolta löytyvien kivikautisten jätinkirkkojen uskotaan liittyvän muinaiseen hylkeenpyyntikulttuuriin. Hylkeentraanin ja nahkojen kauppaa arvellaan käydyn Suomen alueella jo 5 500 eaa. Kivikautisten asuinpaikkojen, kuten Yli-Iin Kierikki, asuinkentiltä onkin löydetty muualta tuotua meripihkaa ja kuparia. Hylkeennahka on Roomassa ollut kalliimpi kuin leijonan talja. Sen hinta on tuolloin vastannut käsityöläisen kuukauden palkkaa. Vielä 1500-luvulla traaniöljyä vietiin yli 300 000 litraa. Katolinen kirkko katsoi keskiajalla hylkeen kalaksi. Se avasi hylkeenlihan viennin, koska paaston aikana sai syödä vain kalaa.


title: Metsästys Suomessa

text: Hyljettä paljon myöhemmin alkoi turkiseläinten kaupallinen pyynti. Turkiskauppa muodosti aina sydänkeskiajalle saakka merkittävän tulonlähteen Suomen asukkaille ja Ruotsin kruunulle Etenkin kettu, kärppä, näätä ja varsinkin orava ovat olleet pyynnin kohteina. Hirviä on aiemmin ollut paljon nykyistä vähemmän, sillä nykyisin metsien biomassa on suurempi kuin koskaan ja se yhdessä petojen suhteellisen vähälukuisuuden kanssa ovat mahdollistaneet hirven ja hirvieläinten lisääntymisen.


title: Metsästys Suomessa

text: Saaristossa linnustus on aikoinaan ollut tuottoisaa. Vanha tapa metsästää keväällä pesimään tulevia lintuja oli keino hankkia lisäravintoa ruoan suhteen vaikeana kevätaikana. Kun kaskiviljely lisäsi teerien lukumäärää, oli teerijahti hyvin tuottoisaa. Laiduntaminen lisäsi myös jouhisorsien määrää, ja kun tavi-, sinisorsa ja haapanakannat olivat jo entuudestaan vahvat, saalista on saatu ilmeisesti nykyisiä vastaavia saalismääriä jo 1900-luvun alussa.


title: Metsästys Suomessa

text: Nykyisin metsästettäviksi mahdollisia lajeja on Suomessa enemmän kuin ennen, mutta metsästyksen parissa lajeja on aiempaa vähemmän. Muun muassa isokuovi, tilhi ja monet muut linnut olivat aikaisemmin metsästettäviä, mutta nykyään ne ovat rauhoitettuja lajeja.


title: Metsästys Suomessa

text: Minkki tuotiin Suomeen tarhattavaksi turkiseläimeksi, mutta villiintyi (ja ilmeisesti syrjäytti vesikon). Tarhoista karanneita minkkejä tuli ensin rajan takaa Norjasta ja myöhemmin myös Venäjältä. Samoin piisami on tuotu turkiseläimeksi. Se löysikin ilmeisesti tyhjän lokeron vesiekosysteemeistämme. Valkohäntäpeura tuotiin Amerikasta. Se oppi uuden elinalueensa vuodenkierron, ruokapöydän ja talveen valmistautumisen. Villisika on levinnyt Suomeen lähinnä Karjalankannaksen kautta. Nokikana ja punasotka ovat myös laajentaneet onnistuneesti esiintymisalueitaan, mutta ovat viime vuosina taantuneet. Fasaani menestyy hyvin talviruokinnan turvin, samoin kanadanmajava, joka on monin paikoin syrjäyttänyt euroopanmajavan. Mufloni selviytyy myös, mutta sitä ei ole edes tarkoitus lisätä, vaan mufloni pysynee erikoisuutena. Mufloneita elää muun muassa Säpin ja Högsarin saarissa.


title: Metsästys Suomessa

text: Suomessa metsästykseen pitää olla aina maanomistajan lupa.Usein metsästysseurat tekevät maanomistajien kanssa sopimuksia, joiden perusteella metsästysseuraan kuuluvat jäsenet saavat metsästää sovituilla alueilla. Suomessa metsästäminen ei siis edellytä maan omistamista. Metsästäjät voivat ostaa erilaisia metsästyslupia valtion maille. Valtion omistamia maita ja lupien myyntiä hallinnoi Metsähallitus. Osalla Pohjois-Suomen asukkaista on kotipaikkakuntansa perusteella oikeus metsästää valtion omistamilla mailla.


title: Metsästys Suomessa

text: Suomessa metsästäjät laskevat riistaeläimet vuosittain Ylä-Lappia lukuun ottamatta riistakolmioiden avulla. Laskentaan osallistuu jopa 100 000 metsästäjää. Tulokset siirtyvät riistantutkimuksen käyttöön, ja niiden perusteella annetaan pyyntirajoitukset ja -suositukset.


title: Metsästys Suomessa

text: Suomessa RKTL tuottaa lähes suoraan metsästystä ohjaavaa tietoa. Niinpä esimerkiksi elinalueiden pirstoutumisen vähentämää metsoa ei metsästetä juuri lainkaan Etelä-Suomessa.


title: Metsästys Suomessa

text: Metsästyslain vastaisesta teosta voidaan syyttää metsästysrikoksesta. Teosta voidaan tehdä tutkintapyyntö poliisille ja poliisi suorittaa esitutkinnan, minkä jälkeen syyttäjä päättää viekö hän jutun tuomioistuimeen. Suomessa metsästyslain mukaan moottorikäyttöisestä ajoneuvosta ei saa ampua riistäeläintä. Riistaeläintä ei saa ampua rautatien tai yleisen tien yli eikä riistaeläimen tai ampujan ollessa tällaisella tiellä. Metsäkanalintua ei saa ampua myöskään sen tai ampujan ollessa yksityisellä tiellä. Ilman rakennuksen omistajan tai haltijan nimenomaista lupaa eläintä ei saa ampua 150:tä metriä lähempänä sellaista rakennusta, jossa asutaan.


title: Metsästys Suomessa

text: Suomessa metsästysrikoksesta tuomitaan sakkoihin tai enintään kahdeksi vuodeksi vankeuteen. Törkeästä metsästysrikoksesta tuomio on neljästä kuukaudesta neljään vuoteen vankeutta.


title: Reijo Aarnio

text: Reijo Erik Aarnio (s. 31. elokuuta 1955) on suomalainen oikeustieteilijä. Hän valmistui oikeustieteen kandidaatiksi Helsingin yliopistosta vuonna 1981. Hän on hoitanut tietosuojavaltuutetun tehtävää yhtäjaksoisesti vuodesta 1997 alkaen.


title: Julian Eberhard

text: Julian Eberhard (s. 9. marraskuuta 1986 Saalfelden) on itävaltalainen ampumahiihtäjä. Hän edustaa HSV Saalfeldeniä.


title: Julian Eberhard

text: Eberhard debytoi ampumahiihdon maailmancupissa joulukuussa 2006 Hochfilzenin pikamatkalta ollen 57:s. Ensimmäiset maailmancupin pisteensä hän saavutti joulukuussa 2008 niin ikään Hochfilzenin pikamatkalta sijoittuen sijalle 28.


title: Julian Eberhard

text: Eberhard on voittanut kolme maailmancupin pikakilpailua: Hanty-Mansijskissa maaliskuussa 2016, Oberhofissa tammikuussa 2017 ja Pyeongchangissa maaliskuussa 2017 sekä yhteislähtökilpailun Kontiolahdella maaliskuussa 2018. Lisäksi hän on ollut toinen Ruhpoldingin pikakilpailussa tammikuussa 2017 ja yhteislähtökilpailussa tammikuussa 2019 sekä kolmas Pyeongchangin takaa-ajossa maaliskuussa 2017. Hän sijoittui kauden 2016–2017 maailmancupin kokonaiskilpailussa kuudenneksi ja pikakilpailucupissa toiseksi.


title: Julian Eberhard

text: MM-kilpailuihin Eberhard on osallistunut Nové Městossa 2013, Kontiolahdella 2015, Oslossa 2016 ja Hochfilzenissä 2017. Hän hiihti 2017 toisen viestiosuuden Itävallan pronssijoukkueessa. Lisäksi hän sijoittui pikakilpailussa seitsemänneksi, takaa-ajossa kahdeksanneksi ja normaalimatkalla 14:nneksi. Ensimmäisissä olympialaisissaan Pyeongchangissa 2018 hän oli pikakilpailussa neljäs, yhteislähdössä kuudes ja takaa-ajossa viidestoista.


title: Julian Eberhard

text: Myös Eberhardin veli Tobias Eberhard on ampumahiihtäjä. Julian Ebehard on siviiliammatiltaan poliisi.


title: MyGeoTrust

text: MyGeoTrust on suomalainen, Tekesin hankerahoituksella käynnistetty Maanmittauslaitoksen (MML) Paikkatietokeskuksen ja Helsingin yliopiston oikeustieteellisen tiedekunnan yhteinen hanke, jossa joukkoistettuja, käyttäjien itsensä kontrolloimia mobiililaitteiden paikkatietoaineistoja käyttäen luodaan paikkatietopalveluja.


title: MyGeoTrust

text: Strateginen teknologiaprojekti pyrkii haastamaan mobiilin paikkatietodatan markkinoita 96 prosentin markkinaosuudella hallitsevien Googlen ja Applen laajojen lisenssiehtojen hyväksymiseen pohjautuvan lähestymisen, jossa mobiililaitteiden käyttäjät eivät tiedä mille tahoille heidän sijaintitietojaan välitetään.


title: MyGeoTrust

text:
Hankkeen koordinaattorina toimii professori Heidi Kuusniemi MML:n Paikkatietokeskuksesta (entinen Geodeettinen laitos). Hankkeen ohjausryhmällä on monipuolista
liiketoimintaosaamisesta. Ohjausryhmään kuuluu edustajia muun muassa seuraavista suomalaisyrityksistä: Microsoft Mobile, HERE (Nokia), Sanoma, Kone, Sports Tracking Technologies, Mapita, IndoorAtlas, SSH Communications Security, Ekahau ja Agaidi.


title: MyGeoTrust

text: MyGeoTrust-hankkeen ensimmäisen vaiheen joukkoistetun paikkatiedon kerääminen ajoittuu elokuuhun 2015. Ensimmäisessä vaiheessa kehitetään kolme sovellusohjelmaa: uutis- ja somesovellus, sisätilojen paikannussovellus sekä kuntoilun ja hyvinvoinnin seurantasovellus. Hankkeen myöhemmässä vaiheessa toteutetaan ohjelmointirajapintoja, jotka mahdollistavat joukkoistetusta mobiilidatasta jalostettujen tietotuotteiden hyödyntämisen eri organisaatioissa ilman, että yksittäisten henkilöiden tietoihin päästäisiin käsiksi.


title: The Electric Flag

text: The Electric Flag oli yhdysvaltalainen blues rock -yhtye, joka perustettiin Chicagossa vuonna 1967. Yhtyeen johtohahmoja olivat kitaristi Mike Bloomfield, kosketinsoittaja Barry Goldberg ja rumpali Buddy Miles. Yhtye saavutti suosiota debyyttialbumillaan "A Long Time Comin`", joka sisälsi vaikutteita fuusiojazzista, rockista ja R&B:stä. Yhtye teki soundtrackin LSD:stä kertovaan "Trip"-elokuvaan.


title: Tesla Model X

text: Tesla Model X on Teslan vuodesta 2015 lähtien valmistama automalli, joka on koriltaan crossover. Autot kootaan Tesla Motorsin tehtaalla Fremontissa, Kaliforniassa. Marraskuussa 2014 yrityksen johto odotti Model X:n toimitusten käynnistyvän vuoden 2015 kolmannella kvartaalilla.


title: Grand Ethiopian Renaissance Dam

text: Grand Ethiopian Renaissance Dam on rakenteilla oleva vesivoimalaitos Länsi-Etiopiassa, Bišangul Gumuzin osavaltiossa, kymmenkunta kilometriä Sudanin rajalta. Valmistuttuaan voimalaitos on Afrikan suurin voimalaitos nimellisteholtaan 6 000 megawattia. Vuosituotanto on arviolta 15 terawattituntia. Voimalaitoksen ensimmäinen yksikkö piti otettaman käyttöön vuonna 2017. Elokuussa 2017 julkistetun tiedon mukaan hankkeen valmiusaste on 60 prosenttia. Tammikuun 2018 tietojen mukaan kaksi ensimmäistä tuotantoyksikkö (á 375 MW) otetaan käyttöön vuoden 2018 aikana ja projekti valmistuu kokonaisuudessaan vuonna 2025.


title: Grand Ethiopian Renaissance Dam

text: Voimalaitos sijaitsee Sinisessä-Niilissä, johon rakennetaan massiivinen pato. Sen korkeus on noin 170 metriä, pituus noin 1,8 kilometriä ja tilavuus 10 miljoonaa kuutiometriä. Patojärven pinta-ala on noin 1 800 neliökilometriä ja tilavuus 63 kuutiokilometriä.


title: Grand Ethiopian Renaissance Dam

text: Patoaltaan täyttämiseen kuluva aika on teoriassa 3 vuotta. Alajuoksun valtioiden, erityisesti Egyptin kannalta altaan nopea täyttyminen olisi ekologinen ja taloudellinen katastrofi. Valtiot ovat yrittäneet sopia asiasta.


title: Grand Ethiopian Renaissance Dam

text: Voimalaitoksella on valmistuttuaan kymmenen Francis-turbiinia, kukin teholtaan 375 megawattia. Voimalaitos liitetään 500 kilovoltin sähköverkkoon.


title: Jack Grealish

text: Jack Grealish (s. 10. syyskuuta 1995 Birmingham, Englanti) on englantilais-irlantilainen jalkapalloilija, joka edustaa Englannin mestaruussarjassa pelaavaa Aston Villaa. Oikeajalkaisen Grealishin pelipaikka on keskikentän vasemmalla laidalla tai keskellä hyökkäävässä roolissa.